FINNQUEER | Mitä ovat Yogyakartan periaatteet?\nMitä ovat Yogyakartan periaatteet?\nYogyakartan periaatteet ovat johtavien ihmisoikeusjuristien muotoilemia tasavertaisuusperiaatteita, joille nyt pyritään saamaan virallinen tunnustus YK:n tasolla. Sitä kautta ne voivat vaikuttaa jokaisen maan lainsäädäntöön, siten että HLBTI -ihmisten tasavertaisuus tulee tunnustetuksi myös käytännössä, eikä heidän oikeuksiaan pystytä enää mitätöimään tai vähättelemään. Yksi Yogyakartan periaatteisiin vaikuttaneista on suomalainen Martin Scheinin, joka on pitkään työskennellyt vähemmistöjen oikeuksien suojelemisen ja virallisen tunnustamisen puolesta.\nPeriaatteet ovat suomeksi kääntäneet Olli Stålström ja Elina Nikulainen.\nYogyakartan periaatteet on kokonaisuudessaan julkaistu omalla verkkosivullaan ja nyt myös suomeksi FinnQueer-artikkelissa.\nMillaista lisäarvoa Yogyakartan periaatteet tuovat seksuaali- ja sukupuolivähemmistöjen ihmisoikeuksien edistämiseen?\nYleisesti on totuttu ajattelemaan, että Yhdistyneiden kansakuntien (YK) yleismaailmallinen ihmisoikeuksien julistus olisi tarkoitettu turvaamaan maailman kaikkien ihmisten yhtäläiset, luovuttamattomat ja perustavanlaatuiset ihmisoikeudet. Näin ei kuitenkaan ole. Seksuaali- ja sukupuolivähemmistöjen edustajat eli HLBTI1-ihmiset ovat edelleen vailla YK:n virallista sopimussuojaa. 2000-luvulle tultaessa YK on tosin tiedostanut seksuaali- ja sukupuolivähemmistöihin kohdistuvan syrjinnän laajuuden ja pitää sitä vakavana ihmisoikeusloukkauksena. Asia käy selväksi YK:n ihmisoikeusraporteista. Tästä huolimatta YK:n ihmisoikeussopimuksissa ei erikseen mainita HLBTI-ihmisten oikeuksia, vaikka muiden sosiaalisesti syrjittyjen ihmisryhmien ihmisoikeusasema on haluttu taata erillissopimusten voimalla. Näin on toimittu muun muassa lasten, naisten sekä kehitys- ja liikuntavammaisten kohdalla.\nGus Nasmith antaa ihmisoikeusjärjestö IGLHRC:n\npalkintoa yhdelle Yogyakartan periaatteiden\ntekijöistä, nepalilaiselle Sunil Pantille. (Kuva: IGLHRC)\nNykyisiä ihmisoikeussopimuksia voidaan pahimmillaan käyttää seksuaali- ja sukupuolivähemmistöjä vastaan. Kansainvälisten ihmisoikeusnormien määrittely on poliittista kielipeliä, jossa ihmisarvo saattaa kyseenalaistua sanamuotojen tulkinnanvaraisuuden takia. Normien kapea tulkintatapa tai koko ihmisryhmän mainitsematta jättäminen ovat arvovalintoja, jotka voivat johtaa laiminlyödyn ihmisryhmän dehumanisaatioon eli epäinhimillistämiseen. Ihmisoikeussopimusten puuttuessa tällaisten "luonnottomasti käyttäytyvien epäihmisten" ihmisarvoa ei tarvitse tunnustaa ja siten valtiot voivat syrjiä heitä seurauksitta. Tällaista ihmisoikeudellista porsaanreikää voidaan käyttää oikeutuksena seksuaali- ja sukupuolivähemmistöjen yhteiskunnalliselle syrjinnälle ympäri maailman.\nYogyakartan periaatteet pyrkivät osoittamaan, että ihmisoikeudet eivät tarkoita vain seksuaali- ja sukupuolienemmistön oikeuksia. Periaatteet tekevät jo olemassa olevien ihmisoikeussopimusten perusteella selväksi, että universaalit ihmisoikeudet ovat yhteisiä maailman kaikille ihmisille myös seksuaali- ja sukupuolivähemmistöille. Periaatteet takaavat viimein HLBTI-ihmisten ihmisarvon ilman poliittista tulkinnan varaa.\nIhmisoikeuksien taustaa YK:ssa\nYhdistyneiden kansakuntien vuonna 1948 antaman ihmisoikeusjulistuksen saavuttama painoarvo tunnustetaan lähes kiistatta kaikkialla maailmassa. Ihmisoikeusjulistuksen ihmisyyttä arvostava konsensushenki on maita eettisesti sitova, mutta se ei ole oikeudellisesti velvoittava pöytäkirja. Nykyisin ihmisoikeuksilla tarkoitetaan oikeuksia, jotka on turvattu kansainvälisissä ihmisoikeussopimuksissa. Julistuksella on kuitenkin kansainvälisesti tunnustettu symbolinen asema ihmisoikeusnormien määrittelyssä. Yleismaailmallinen ihmisoikeuksien julistus laadittiin pian holokaustin jälkeen YK:n talous- ja sosiaalineuvoston (ECOSOC) asettamassa ihmisoikeustoimikunnassa. Tarkoituksena oli luoda julistus, joka moraalisesti velvoittaisi valtioita huolehtimaan kansalaisistaan ja estäisi valtioita tulevaisuudessa kääntymästä mitään ihmisryhmää vastaan. Julistuksen tehtävänä oli taata kaikille maailman ihmisille täydet ihmisoikeudet. Sen sisällössä pyrittiin pysymään mahdollisimman yleispätevissä sanamuodoissa, jotta kukaan ei jäisi julistuksessa huomiotta.\nSeksuaaliseen suuntautumiseen ja sukupuoli-identiteettiin perustuvat ihmisoikeusloukkaukset ovat tunnustettu ongelma YK:n ihmisoikeuselimissä.\nIhmisoikeusjulistuksen ensimmäinen artikla alkaa lupaavasti: "Kaikki ihmiset syntyvät vapaina ja tasavertaisina arvoltaan ja oikeuksiltaan", mutta jo toisessa artiklassa rajataan oikeuksia nauttivien joukkoa:\n"Jokainen on oikeutettu kaikkiin tässä julistuksessa esitettyihin oikeuksiin ja vapauksiin, ilman minkäänlaista rotuun, väriin, sukupuoleen (sex), kieleen, uskontoon, poliittiseen tai muuhun mielipiteeseen, kansalliseen tai yhteiskunnalliseen alkuperään, omaisuuteen, syntyperään tai muuhun tekijään perustuvaa erotusta (other status)."\nIhmisoikeuksia rajaavien listojen kirjoittaminen on vaarallinen tehtävä. Luetteloinnissa piilee riski sille, että jokin ihmisryhmä jää mainitsematta vahingossa tai tarkoituksellisesti. Oman aikansa moraalikäsitysten valossa on ymmärrettävissä, että seksuaali- ja sukupuolivähemmistöt jäivät vaille julistuksessa erikseen mainittua tunnustusta. Maailmassa homoseksuaalisuus nähtiin rikoksena tai sairautena pitkälle 1900-luvun loppua kohti. Myös Euroopassa tilanne oli samankaltainen. Vasta 1990-luvun lopussa Euroopan unioni oli valmis toteamaan ihmisoikeuksien perussopimuksen artiklassa 21, että unionissa:\n"Kielletään kaikenlainen syrjintä, joka perustuu sukupuoleen, rotuun, ihonväriin tai etniseen taikka yhteiskunnalliseen alkuperään, geneettisiin ominaisuuksiin, kieleen, uskontoon tai vakaumukseen, poliittisiin tai muihin mielipiteisiin, kansalliseen vähemmistöön kuulumiseen, varallisuuteen, syntyperään, vammaisuuteen, ikään tai sukupuoliseen suuntautumiseen2 tai muuhun sellaiseen seikkaan."\nVaikka YK:n ihmisoikeusjulistus oli poikkeuksellisen kattava ja monella tapaa edellä aikaansa, ei yhteiskunnallinen ilmapiiri ollut vielä riittävän kypsä tunnustamaan ihmisarvoa riippumatta seksuaalisesta suuntautumisesta tai sukupuoli-identiteetistä. Foucault'n mukaan toisen maailmansodan jälkeinen seksuaalisuutta koskeva lainsäädäntö unohtui muiden helpommin vääriksi koettujen hirmutekojen alle. Voidaan ajatella, että yhteiskunnallinen valta ja laillistettu seksuaalisuuden kontrolli hyväksyttiin oikeutettuna syrjinnän muotona vielä vuosikymmeniä holokaustin jälkeen.\nIhmisoikeuspolitiikkaan erikoistuneen Jack Donnellyn mukaan ihmisoikeuksien todellinen merkitys mitataan vasta, kun ihmisarvo annetaan myös yhteiskunnan syystä tai toisesta hyljeksimille jäsenille3. Siten seksuaali- sukupuolivähemmistöjen ihmisoikeustilanteesta muodostuu globaali ihmiskoe, jossa testataan ihmisoikeuksien kattavuuden rajoja. Vaikuttaa siltä, että seksuaali- sukupuolivähemmistöt ovat maailman viimeinen hyljeksitty paaria-joukko4, joiden ihmisoikeuksia ei ole pystytty yksiselitteisesti tunnustamaan. Näin ollen arviolta 5-15 prosenttia5 maailman väestöstä ei nauti samoja oikeuksia kuin seksuaali- ja sukupuolienemmistö. Tämä merkitsee satoja miljoonia ihmisiä etnisestä, uskonnollisesta ja poliittisesta taustasta riippumatta. Niin kauan kuin yhtä kansanryhmää syrjitään, ei kukaan muukaan voi olla varma omista oikeuksistaan tai turvallisuudestaan.\nYK-raporttien todistamat ihmisoikeusloukkaukset\nVasta 2000-luvulle tultaessa muutamat maailman maat, kuten Alankomaat ja Etelä-Afrikka, ovat halunneet varmistaa seksuaali- ja sukupuolivähemmistölle samat oikeudet kuin muillekin kansalaisilleen. Etelä-Afrikka on esimerkki maasta, jossa apartheidin historiallisesta taakasta on todella otettu opiksi. YK:n ihmisoikeusvaltuutetun Louise Arbourin mukaan yli 80 maassa homoseksuaalisuus on edelleen rangaistava rikos, seitsemässä maassa "luonnottoman seksuaalisuuden harjoittamisesta" voi saada kuolemantuomion. Arbour on puhunut HLBTI-ihmisten perusoikeuksien deprivaatiosta eli ihmisoikeuksien puutteesta.\nLukuisien valtioiden ohella useimmat uskontokunnat pitävät muita kuin heteroseksuaalisuuteen ja perinteisiin sukupuolirooleihin perustuvia elämäntapoja varmoina teinä kadotukseen. Sukupuoli- ja seksuaalikäyttäytyminen näyttää olevan ainoa, mutta ilmeisesti viimeinen, perustavanlaatuinen normi, josta muutoin sivilisaatioiden yhteentörmäykseen suistuvat kulttuuripiirit näyttävät olevan yhtä mieltä. Heteroseksuaalinen miehen ja naisen muodostama ydinperhe on ikiaikainen kulttuurista ja sivilisaatiosta riippumaton maailmanjärjestyksen peruskivi, jota ei haluta horjuttaa. Tälle varmana ja vakaana pidetylle normille yhteiskuntien sosiaalinen elämä ja oleminen ovat rakentuneet. Siten seksuaali- ja sukupuolivähemmistöt edustavat maailman perustan kyseenalaistavaa uhkaa. Tällainen normi ei voi jäädä huomiotta YK:n ihmisoikeuspolitiikassa, jossa jäsenmaiden arvolatautuneet käsitykset kohtaavat voimakkaasti. YK on haasteellisen tehtävän edessä yrittäessään uudistaa ihmisoikeusnormeja HLBTI-ihmisten osalta. Eräät jäsenmaat näkevät seksuaali- ja sukupuolivähemmistöjen oikeuksien ajamisen länsimaisen moraalittoman maallistumisen huipentumana.\nSeksuaaliseen suuntautumiseen ja sukupuoli-identiteettiin perustuvat ihmisoikeusloukkaukset ovat tunnustettu ongelma YK:n ihmisoikeuselimissä. YK:n ihmisoikeusraporteissa6 puhutaan seksuaali- ja sukupuolivähemmistöihin kohdistuvista "sosiaalisista puhdistuksista", joiden avulla ihmisoikeusloukkauksiin syyllistyneet valtiot yrittävät poistaa "seksuaalisesti ja sukupuolisesti säädyttömän, perverssin ja kieroutuneen käytöksen tartuttamisen ja levittämisen" yhteiskunnista. Raporttien mukaan seksuaali- ja sukupuolivähemmistöjen on katsottu olevan "yhteiskunnallisesti ei-toivottuja" ja loukkaavan uskovaisten ihmisoikeuksia. Heidät on määritelty "erityisen haavoittuvaksi" ihmisryhmäksi, joiden "sosiaalista leimautumista ja stigmatisaatiota" lisäävät heidän oman perheensä kieltäytyminen hyväksymästä uhrin taipumusta.\nSeksuaali- ja sukupuolivähemmistöt altistuvat esimerkiksi viharikoksille, laillisille ja laittomille teloituksille, koska he eivät "suostu mukautumaan sosiaalisesti rakentuneisiin seksuaali- ja sukupuoliodotuksiin". He usein vaikenevat väärinkäytöksistä julkisen häpeän pelossa. Raportin lainauksen mukaan "Heidän kuuluisi pysyä kaapissa tai hakea turvapaikkaa toisesta maasta." Seksuaali- ja sukupuolivähemmistöt kohtaavat usein syrjintää ja ennakkoluuloihin ja stereotypioihin pohjautuvaa kohtelua hakiessaan oikeutta kotimaansa oikeusjärjestelmistä ja heidän kokemansa kohtelu usein altistaa heidät hyväksikäytölle ja monille psykososiaalisille ongelmille. Raportoitujen maiden joukossa oli myös Euroopan valtioita.\nDonnellyn ehdottama tulkinta ihmisoikeuksista\nJack Donnelly on uskaltanut sanoa ääneen ihmisoikeuksien perussanoman: Ihmisoikeudet ovat kaikkia koskettavia oikeuksia, joita valtio ei voi riistää kansalaiseltaan missään olosuhteissa. Donnellyn mielestä vaikka seksuaali- ja sukupuolivähemmistöjen elämäntavan voi nähdä eri kulttuuristen tekijöiden valossa ala-arvoisena ja hyljeksittävänä, se ei sittenkään oikeuta yksilön ihmisarvon kyseenalaistamista. Se ei ole ihmisoikeusjulistuksen mukainen ajatus. Moniarvoisessa nykymaailmassa uskontokunnille on annettu oikeutetun syrjinnän monopoli, joka turvin oikein-uskovat voivat jaotella ihmiset kunnollisiin ja syntisiin. Uskontojen ja sivilisaatioiden käytäntöjen ja tapakulttuurien suvaitseminen ei saa tapahtua ihmisoikeuksien rikkomisen kustannuksella. Kulttuurit eivät saa sallia tai oikeuttaa ilmioikeusloukkauksia vanhojen ja usein väärin tulkittujen opinkappaleiden pohjalta. Kulttuuriperinteiden ja -tapojen tulee uusiutua ja kehittyä yhteiskunnan ja maailman mukana. Samalla tapaa maailma on vähitellen kypsynyt ajatuksiin, että nainen on yhdenvertainen miehen kanssa, että ei-valkoiset ihmiset eivät ole alempiarvoisia yksilöitä ja että orjuus tai holokaustin tapahtumat olivat rikoksia ihmisyyttä vastaan. Ken Boothin sanoin uskontojen ja kulttuurien ei tule antaa tyrannisoida ihmisoikeuksien edistämistä.\nDonnellyn mukaan ihmisoikeusjulistusta on tulkittu liian kapeasti seksuaali- ja sukupuolivähemmistöjen osalta. Donnelly analysoi tarkemmin YK:n julistuksen toista artiklaa. Hänen mukaansa seksuaali- ja sukupuolivähemmistöjen syrjinnänkielto sisältyy julistuksen viimeiseen kohtaan, jolla kielletään syrjintä ilman "muuhun tekijään perustuvaa erotusta" (other status). Samoin HLBTI-ihmiset lukeutuvat ihmisoikeuksia nauttivien joukkoon, jos "sukupuoli" -sanan (sex) merkitys laajennetaan käsittämään myös seksuaalinen ja sukupuolisen suuntautuminen. Suomenkielisessä julistuksen käännöksessä sana "sex" on käännetty käsittämään vain sukupuolta, vaikka sanan englanninkielinen tulkinta antaa mahdollisuuden väljemmälle tulkinnalle. Tästä huomataan miten pienestä käännöstekijästä tai sanamuotojen tulkinnasta ihmisoikeuksien eteneminen voi olla kiinni.\nKyseinen tulkintatapa ei ole vain Donnellyn keksintöä. YK:n ihmisoikeuskomitea (Human Rights Committee) oli vuonna 1994 päätynyt samaan käsitykseen historiallisessa Toonen vastaan Australian valtio -tapauksessa. Silloinen komitea katsoi sex-sanan kattavan myös seksuaalisen suuntautumisen. Nicholas Toonenin tapauksesta on muodostunut keskeinen seksuaali- ja sukupuolivähemmistöjen ihmisoikeuksia linjaava suositus. Tällöin ensimmäistä kertaa YK:ssa katsottiin ihmisoikeusjulistuksen ja siten myös ihmisoikeussopimuksien7 takaavan ihmisoikeudet myös seksuaali- ja sukupuolivähemmistöille. Toonenin tapaus ei kuitenkaan johtanut kattavampien päätöslauselmien tekemiseen seksuaali- ja sukupuolivähemmistöjen oikeuksien osalta.\nDonnelly korostaa, että ihmisoikeusjulistuksen tulkinnanvaraisuus ei takaa riittävän selvästi HLBTI-ihmisten oikeuksia. Ilman selkeästi tehtyä syrjintäsuojan julistamista, valtiot voivat tehdä omia tulkintojaan seksuaali- ja sukupuolivähemmistöjen oikeuksista ja ratkaista ihmisoikeusongelmansa kulttuurisesti ja sosiaalisesti rakentuneiden toimintaperiaatteiden avulla, jotka harvoin tunnustavat seksuaali- ja sukupuolivähemmistöjen ihmisarvoa. Jos YK:n erityissopimuksissa olisi tarkennettu selvästi seksuaali- ja sukupuolivähemmistöjen oikeudet, ei tulkinnan varaa olisi. Näin on toimittu esimerkiksi edellä mainitussa Euroopan unionin peruskirjassa, jossa syrjintä sukupuolisen suuntautumisen perusteella kielletään.\nYK on kuitenkin jäsenmaidensa tahtotilojen armoilla. Sillä ei ole poliittisia välineitä puuttua maiden harjoittamaan ihmisoikeuspolitiikkaan. YK:n ainoita keinoja vaikuttaa ihmisoikeusnormien kehittymiseen ja muuttamiseen on ihmisoikeuksien puolesta puhuminen eli niiden oikeuttaminen pätevien argumenttien avulla. Donnellysta ihmisoikeuskielen ja normiston kehittäminen ja niiden sisällön ja roolin selkeyttäminen ovat YK:n ihmisoikeuksien edistämisen ydintehtäviä. Juuri tätä tarkoitusta varten Yogyakartan periaatteet luotiin.\nYogyakartan periaatteet tuovat seksuaali- ja sukupuolivähemmistöjen oikeudet selkeästi näkyviksi\nSeksuaali- ja sukupuolivähemmistön kokemat ihmisoikeusloukkaukset paljastavat kirjaimellisen normivajeen YK:n ihmisoikeuksien määrittelyssä. Tarvittiin yksiselitteinen ihmisoikeusjulistus, joka osoittaisi kansainvälisen ihmisoikeuslainsäädännön pohjalta, että seksuaali- ja sukupuolivähemmistön oikeudet sisältyvät jo olemassa oleviin ihmisoikeussopimuksiin. Tätä tehtävää silmällä pitäen Yogyakartan periaatteet kirjoitettiin. Samoin kuin YK:n ihmisoikeuksien julistuskin, Yogyakartan periaatteet ovat maailman maita moraalisesti velvoittava, mutta se ei oikeudellisesti maita sitova asiakirja. Kokoelma on tarkoitettu työkaluksi, joilla seksuaali- ja sukupuolivähemmistöjen ihmisoikeuksia voidaan ajaa ympäri maailman esimerkiksi ihmisoikeusjärjestöjen toimesta. Yogyakartan periaatteet ovat ensimmäinen juridisesti merkittävä julistus, jossa aukottomasti osoitetaan seksuaali- ja sukupuolivähemmistön ihmisoikeudet osana kansainvälistä ihmisoikeusnormistoa.\nPeriaatekokoelma ei ole YK:n sisällä syntynyt asiakirja, vaikka sen tekijäkaartiin kuuluu muun muassa entinen YK:n ihmisoikeusvaltuutettu Mary Robinson sekä monia YK:n ihmisoikeustoimielinten nykyisiä ja entisiä jäseniä. YK:n ihmisoikeusasiantuntijoiden ohella periaatekokoelmaa olivat luomassa eri maiden, ihmisoikeus- ja kansalaisjärjestöjen edustajia ympäri maailman. Yogyakartan periaatteiden historiallinen painoarvo perustuu kansainvälisesti arvostettujen oikeusoppineiden arvovaltaan ja asiantuntijuuteen, jota on miltei mahdotonta kyseenalaistaa. Siten julistuksen sisältöä on vaikea sivuuttaa tai mitätöidä. Periaatteet ovat saaneet nimensä niiden syntypaikan mukaan. Periaatteet hyväksyttiin yksimielisesti Yogyakartassa, Indonesiassa Gadjah Mada -yliopistossa 9. marraskuuta 2006 pidetyssä kokouksessa. Ne julkaistiin virallisesti 26. maaliskuuta 2007. Periaatteet on esitelty muun muassa YK:n uudessa ihmisoikeusneuvostossa (Human Rights Council), jossa ne saivat periaatteiden kokoamiseen osallistuneen professori Michael O'Flahertyn mukaan hyvän vastaanoton.\nYogyakartan periaatteissa korostetaan seksuaali- ja sukupuolivähemmistöjen yhtäläisiä ja luovuttamattomia ihmisoikeuksia\nVoisi luulla, että periaatteet eivät kosketa länsimaisen yhteiskunnan elämänmenoa. On totta, että periaatekokoelmalla on eniten annettavaa kehittyville maille, mutta oikein sovellettuna niistä on hyötyä myös Suomen kaltaisissa demokratioissa, joissa täydellisten ihmisoikeuksien tunnustaminen ja niiden valvonnan toteuttaminen on vielä puolitiessä. Yogyakartan periaatekokoelmaan kuuluu 29 periaatetta ja 16 toimintasuositusta. Periaatteet muistuttavat muodoltaan YK:n yleismaailmallista ihmisoikeusjulistuksen uusintapainosta, joissa otetaan näkökulmaksi HLBTI-ihmisten asema. Periaatekokoelma on ensimmäinen ihmisoikeuslainsäädäntöön perustuva virallinen asiakirja, jossa on määritelty käsitteet "seksuaalinen suuntautuminen" ja "sukupuoli-identiteetti". Määrittely edesauttaa oikeuksien ajamista, kun HLBTI-ihmisistä osataan viimein puhua ja viitata virallisesti hyväksytyillä käsitteillä.\nPeriaatteiden keskeinen anti on, että ne takaavat yksiselitteisesti seksuaali- ja sukupuolivähemmistöille oikeuden nauttia yleismaailmallisista ihmisoikeuksista ilman että tulkinnoille jää pelivaraa. Periaatteissa varmistetaan muun muassa HLBTI-ihmisten oikeus elämään, tulla tunnustetuksi henkilönä, oikeus yksityiselämän ja omaisuuden suojaan sekä vapaaseen liikkumiseen, oikeus turvapaikkaan ja oikeudenmukaiseen oikeudenkäyntiin. Mukana on myös oikeus perustaa perhe. Suomen ohella monessa Euroopan maassa keskustellaan seksuaali- ja sukupuolivähemmistöjen oikeuksista adoptioon ja yhtäläisiin perheoikeuksiin valtaväestön tapaan. Yogyakartan periaatteessa 24 todetaan, että oikeus perheeseen tulee taata kaikille riippumatta seksuaalisesta suuntautumisesta tai sukupuoli-identiteetistä. Periaatekokoelma osaltaan horjuttaa myyttiä perinteisestä ydinperhemallista ainoana oikeana yhteiskunnallisena perusyksikkönä.\nPeriaatekokoelma osaltaan horjuttaa myyttiä perinteisestä ydinperhemallista ainoana oikeana yhteiskunnallisena perusyksikkönä.\nYogyakartan periaatteissa ei kuitenkaan mainita samaa sukupuolta olevien avioliitto-oikeutta, vaikkakin perheoikeudet tunnustetaan muutoin. Periaatteiden kokoamiseen osallistuneen YK:n ihmisoikeuskomitean jäsenen, professori Michael O'Flahertyn mukaan avioliitto-oikeuden puuttumista periaatteista on perusteltu kansainvälisen lain nykytilanteella. O'Flahertyn mukaan mikään ei estä periaatteiden tulevaa kehitystä haluttuun suuntaan8. Avioliitto-oikeuden sivuuttaminen on ilmeinen puute muutoin kattavassa periaatekokoelmassa, koska YK:n ihmisoikeusjulistuksessa avioliitto-oikeus nähdään yhdeksi perustavanlaatuisista ihmisoikeuksista. Artiklassa 16:ssa sanotaan, että vain "miehillä ja naisilla on oikeus solmia avioliitto ja perustaa perhe ilman minkäänlaisesta rodusta, kansalaisuudesta tai uskonnosta johtuvia rajoituksia".\nTätä artiklaa esimerkiksi Paavi käytti uuden vuoden puheessaan 1.1.2008 puolustaessaan "perinteisen perheen" merkitystä maailman rauhalle. Pahimmillaan julistusta voidaan siis käyttää poliittisena aseena seksuaali- ja sukupuolivähemmistöjä vastaan. Onneksi kuitenkin EU:n ihmisoikeuksien peruskirjan artiklassa 9 todetaan sukupuolineutraalisti, että jokaisella on "oikeus solmia avioliitto ja oikeus perustaa perhe", ilman perinteisestä syrjivää jaottelua.\nMuilta osin periaatekokoelma on kattava. Periaatteissa vahvistetaan syrjinnän, orjuuden, pakkotyön, kidutuksen ja mielivaltaisen pidätyksen kielto. Samoin seksuaali- ja sukupuolivähemmistöjen jäsenille taataan ajatuksen, omantunnon ja uskonnon vapaus, mielipiteen- ja sananvapaus sekä kokoontumis- ja yhdistymisvapaus. Niin ikään HLBTI-ihmisille varmistetaan oikeus osallistua yhteiskunnalliseen toimintaan ja sivistyselämään ja koulutukseen, sosiaaliturvaan, työhön, riittävään elintasoon ja parhaaseen mahdolliseen terveydenhuoltoon. Oman periaatteensa on saanut myös lääketieteellisen väärinkäytöksien kielto, jolla halutaan estää muun muassa lääketieteelliset pakkotoimet ja seksuaalisen tai sukupuolisen taipumuksen hoitaminen sairautena. Suomen osalta Yogyakartan periaatteet voivat myös selkeyttää yhä häilyvää syrjintäkiellon noudattamista. Esimerkiksi Ihmisoikeusliiton vuonna 2006 tekemässä syrjintäraportissa painotetaan, että uskonnollisten yhteisöjen on noudatettava yhdenvertaisuus- ja rikoslain syrjintäkieltoa. Uskontokunnille ei ole suotu erityiskohtelua seksuaali- ja sukupuolivähemmistöjen osalta. Yogyakartan periaatteissa diskriminaation suoja on esitetty aukottomasti.\nEsimerkki Nepalin ihmisoikeustilanteesta\nNepalissa on pitkään poljettu seksuaali- ja sukupuolivähemmistöjen ihmisoikeuksia. Tilannetta ei ole edesauttanut maassa vuosia jatkunut sisällissota ja poliittiset konfliktit hallituksen, kuningashuoneen ja maolaisopposition kesken. Suomen suurlähetystön mukaan huhtikuussa 2006 nepalilaisten mitta täyttyi ja ihmiset valtasivat opposition johdolla Katmandun kadut. Myös maolaiset tukivat kansanliikettä. Demokratialiike kokosi Nepalin kansan ja muutti Nepalin poliittista ilmapiiriä. Tavalliset ihmiset joka puolelta Nepalia lähtivät liikkeelle demokratian nimissä. Mielenosoitusten jälkeen kuningas Gyanendra myöntyi demokratialiikkeen vaatimuksiin ja perustuslakia säätävän kansalliskokouksen järjestämiseen.\nNepalin nimi on ollut toistuvasti esillä YK:n ihmisoikeusraporteissa, joihin on dokumentoitu seikkaperäisesti Nepalissa tapahtuneita ihmisoikeusloukkauksia. "Luonnoton sukupuoliyhteys" on Nepalin lakien mukaan rikos, eikä sukupuolivähemmistöjen edustajille ole myönnetty täysiä kansalaisoikeuksia tai oikeutta tunnustaa haluamaansa sukupuolta virallisesti. Vähemmistöt ovat joutuneet toistuvasti pahoinpitelyjen kohteeksi virkavallan toimesta. Nepalilainen seksuaali- ja sukupuolivähemmistöjen oikeuksien puolesta taisteleva järjestö Blue Diamond Society ja järjestön puheenjohtaja Sunil Pant ovat antaneet räikeälle ihmisoikeustilanteelle kasvot.\nSunil Pant on aktiivisesti vedonnut YK:hon ja muihin ihmisoikeuksia ajaviin tahoihin saadakseen kansainvälisen yhteisön tavalla tai toisella puuttumaan Nepalin tilanteeseen. Nepalissa toimii YK:n ihmisoikeuspäävaltuutetun toimisto (OCHCR), jolla on rauhansopimuksen mukaan valtuudet valvoa ihmisoikeuksien toteutumista. Toimisto on ajanut myös HLBTI-ihmisten oikeuksia. Esimerkiksi vuonna 2006 YK:n edustaja Ian Martin piti puheen Blue Diamond Society:ssa kansainvälisenä homofobian vastaisuuden päivänä. Martinin puhe on yksi harvoista YK:n edustajan pitämistä virallisista puheista, joissa seksuaali- ja sukupuolivähemmistöjen diskriminointi tuomitaan selkeästi vieläpä ihmisoikeuksiin vedoten. Puheessa todettiin, että ihmisoikeudet ovat yhtäläiset kaikille seksuaalisesta tai sukupuolisesta suuntautumisesta huolimatta. Siinä kerrottiin kuinka syvään juurtuneet normit, ennakkoluulot ja väkivalta olivat poissulkeneet HLBTI-ihmiset yhteiskunnasta. Samoin Martin viittasi Donnellyn tavoin ihmisoikeusjulistuksen väljempään tulkintaan sex-sanan osalta sekä Toomenin tapaukseen.\nSunil Pantin mukaan Ian Martinin puhe oli merkittävä edistysaskel ihmisoikeuksien edistämisessä.\n- Puhe käännettiin nepaliksi ja sen sisällöstä tiedotettiin näkyvästi maassa. Se sai paljon huomiota, Pant kertoo.\nMartin piti myös globaalisti merkittävän puheenvuoron, jonka sisällön voi laajentaa koko maailmaa koskettavaksi. Puhe osoittaa kuinka tärkeitä poliittisia tekoja retorisesti selkeät ja ymmärrettävät julkilausumat ovat. Pieni puheenvuoro pienen maan järjestötapaamisessa saattavat muuttua kansainväliseksi linjanvedoksi, jotka antavat suuntaa YK:n ihmisoikeuskehitykselle.\nYogyakartan periaatteiden rooli Nepalissa\nSunil Pant osallistui kansalaisjärjestön edustajana Yogyakartan periaatteiden kokoamiseen. Periaatteilla oli tilaus. Pant oli pitkään toivonut periaatekokoelman kaltaista oikeudellista työkalua, jolla voisi vedota Nepalin hallitukseen ja korkeimpaan oikeuteen ihmisoikeuksien parantamiseksi. Ajankohta poliittiselle muutokselle oli erityisen otollinen, sillä Nepalissa on meneillään perustuslakiuudistus. Blue Diamond Society pyrki muiden ihmisoikeusjärjestöjen kanssa vaikuttamaan seksuaali- ja sukupuolivähemmistöjen perusoikeuksien tunnustamiseen ja yhteiskunnallisen syrjinnän päättymiseen.\n- Käänsimme Yogyakartan periaatteet nopeasti nepaliksi. Periaatteiden selkeän sisällön ansiosta puutteet Nepalin ihmisoikeustilanteessa oli helppo osoittaa, Pant sanoo. YK:n ihmisoikeuspäävaltuutetun toimisto monitoroi edelleen Nepalin ihmisoikeuskehitystä ja antoi tukensa kansalaisyhteiskunnan taistelulle yhdenvertaisten oikeuksien puolesta. Elokuussa 2007 uusi ihmisoikeusvaltuutettu Johan Olhagen onnitteli Blue Diamond Society:a periaatteiden kääntämisestä ja niiden nopeasta käyttöönotosta. Olhagenin mukaan periaatteiden merkitys on suuri tilanteessa jossa YK:lla ei ole HLBTI-ihmisten oikeuksia turvaavaa sopimusta. Periaatteiden avulla yhteiskunnallisen tietoisuuden herättäminen ja kaikkia kansalaisia kunnioittavan perustuslakivalmistelun edistäminen oli mahdollista.\nJoulukuussa 2007 Nepalista kantautui iloisia uutisia. Korkein oikeus oli Blue Diamond Societyn ja kolmen muun järjestön aloitteesta päättänyt viimein tunnustaa seksuaali- ja sukupuolivähemmistöjen yhdenvertaiset ihmisoikeudet muun väestön rinnalla. Korkein oikeus päätti kumota Nepalissa voimassa olleen syrjintälainsäädännön ja aloittaa toimenpiteet syrjinnän poistamiseksi tulevaisuudessa. Yogyakartan periaatteita oli käytetty ihmisoikeusaloitteen perusteluissa. Sunin Pantin lehdistötiedotteen mukaan Korkein oikeus myös asetti komitean tutkimaan samaa sukupuolta olevien parisuhteen laillistamiskäytäntöjä eri maissa.\n- Uusi kansainvälisiä ihmisoikeuksia kunnioittava aikakausi on alkamassa Nepalissa myös seksuaali- ja sukupuolivähemmistöjen osalta. Korkeimman oikeuden päätös on historiallinen, toteaa Pant tiedotteessaan.\nNepalin esimerkki osoittaa, että ikiaikaisten normien murtaminen on mahdollista. Yogyakartan periaatteiden käyttökelpoisuus ja sovellettavuus pystyttiin näin testaamaan käytännössä. Toivottavasti tämä on päänavaus ihmisoikeuksien kunnioittamiselle muissa maissa. Nepal voi toimia mallina ihmisoikeusprosessille, joka viimein oikeuttaa HLBTI-ihmisten oikeuksien edistämisen koko maailmassa.\nPeriaatteiden tärkein anti\nYogyakartan periaatteet tunnustavat yksiselitteisesti seksuaali- ja sukupuolivähemmistöihin kuuluvien ihmisten ihmisarvon. Periaatteet osoittavat, että YK:n ihmisoikeusjulistus ja sen pohjalta tehdyt ihmisoikeussopimukset takaavat yhdenvertaiset ja luovuttamattomat ihmisoikeudet kaikille maailman ihmisille riippumatta seksuaalisesta suuntautumisesta tai sukupuoli-identiteetistä. Ihmisoikeudet ovat universaaleja oikeuksia, joita valtio ei voi riistää kansalaiseltaan missään olosuhteissa. Ihminen ei voi lakata olemasta ihminen missään tilanteessa, oli tämä millainen tahansa tai teki tämä mitä tahansa.\nOn pistettävä merkille, että periaatteissa ei luoda uusia ihmisoikeuksia seksuaali- ja sukupuolivähemmistöille, vaan niillä halutaan näyttää, että nykyiset voimassa olevat ihmisoikeudet todellakin kattavat seksuaali- ja sukupuolivähemmistöjen oikeudet - ilman minkäänlaista retorista tulkinnanvaraa. Lopulta kaikki on kiinni poliittisesta tahosta. Kansainvälisen lain mukaan valtioilla on ensisijainen velvollisuus kunnioittaa, suojella ja edistää ihmisoikeuksia. Periaatteet osoittavat, että eri maiden hallitusten on puututtava väkivaltaan ja muihin ihmisoikeusloukkauksiin, jotka perustuvat seksuaaliseen suuntautumiseen tai sukupuoli-identiteettiin.\nYogyakartan periaatteet on käytännönläheinen asiakirja, jota voi soveltaa suoraan eri maiden oikeuslaitoksissa. Jokainen periaate sisältää yksityiskohtaiset suositukset valtioille. Periaatesuositukset on suunnattu myös YK:n eri ihmisoikeuselimille. On mielenkiintoista nähdä miten ja koska YK:n uusi ihmisoikeusneuvosto ottaa periaatteiden ohjeistuksen käyttöönsä.\nLähitulevaisuuden haasteena on saattaa periaatteet maailmanlaajuiseen tietoisuuteen ja toteuttaa niitä käytännöstä. Periaatteiden todellinen teho ja merkitys määräytyvät niiden puolesta tehdyn näkyvän ihmisoikeustyön mukaan. Periaatteiden tehtävä on osoittaa, ettei ihmisoikeuksien kunnioittaminen voi kaatua pelkkiin tulkintoihin tai sanamuotoihin. Toivottavasti Yogyakartan periaatteet johtavat seksuaali- ja sukupuolivähemmistöjen ihmisoikeudet selkeästi tunnustavaan päätöslauselmaan YK:n tasolla. 2000-luvulla tällaisia resoluutioita on yritetty saada YK:ssa läpi, esimerkiksi Brasilian aloitteesta, mutta vielä laihoin tuloksin. Viimeksi joulukuussa 2006 viisikymmentäkuusi YK:n jäsenmaata esitti Norjan johdolla yhteisvetoomuksen ihmisoikeuksien tunnustamisen puolesta.\nSeksuaali- ja sukupuolivähemmistöjen oikeuksien edistäminen globaalilla tasolla haastaa perinteiset sukupuoli- ja perhemallit ja -roolit. Tämä on omiaan tuottamaan erilaisuuden hyväksymistä ja moninaistumista eikä tasapäistävää samanlaistumista kuten kulttuurirelativistit usein länsimaiden ajamista ihmisoikeustavoitteista sanovat. Yogyakartan periaatteet antavat oikeutuksen kansalaisille vaatia omia oikeuksiaan. Ne rohkaisevat ihmisiä toimimaan oikeuksiensa puolesta. Siten periaatteiden todistamat seksuaali- ja sukupuolivähemmistöjen ihmisoikeudet eivät heijasta pelkkiä universaaleja toivomuksia, vaan oikeuksille perustuvaa vaatimusta muutokselle. Boothin sanoin meillä ei ole ihmisoikeuksia siksi, että olisimme ihmisiä, vaan siksi, että meistä tulisi ihmisiä.\nKirjoittaja on yhteiskuntatieteen kandidaatti, joka parhaillaan tekee pro gradua seksuaali- ja sukupuolivähemmistöjen ihmisoikeuksista YK:ssa kansainvälisen politiikan näkökulmasta.\n1 Lyhenne HLBTI tarkoittaa homoseksuaaleja, lesboja, biseksuaaleja, transihmisiä ja intersukupuolisia. Seksuaali- ja sukupuolivähemmistö tai sateenkaarikansa tarkoittaa samaa asiaa. On syytä korostaa, että Butlerin teorian mukaisesti seksuaalinen suuntautuminen ja sukupuoli-identiteetti ovat sosiaalisesti muuttuvia piirteitä, eivätkä välttämättä pysyviä identiteettitekijöitä. Donnellyn ja Boothin mukaan kaikki ihmiset ovat sosiaalisen rakentumisen tulosta ja siten kaikilla on monia päällekkäisiä identiteettejä (multiple identities), jotka yksilö saa itse vapaasti määritellä. Tärkeintä erilaisten erottelujen sijaan on kaikkien ihmisten ihmisoikeuksien takaaminen.\n2 Toki myös peruskirjan suomennos "sukupuoliseen suuntautumiseen" on ongelmallinen. Suomen kielessä seksuaalinen ja seksuaalinen katsotaan usein synonyymeiksi, mikä ei ole omiaan selkeyttämään seksuaali- ja sukupuolivähemmistöjen tilannetta.\n3 Donnellyn teoria perustuu Rawlsin ajatuksiin. Rawlsin mukaan esimerkiksi homoseksuaalisuuden hyväksyminen edellyttää järkevää, uskonnoista riippumatonta, poliittista oikeudenmukaisuuden käsitystä, joka määrittävää yleensäkin vapaiden ja demokraattisesti tasa-arvoisten kansalaiset perusoikeuksia ihmisinä. Rawls myöntää uskonnollisuuden osaksi moniarvoista maailmaa, mutta korostaa, että perustuslaillisen hallinnon tulee taata kaikkien kansalaisten oikeudet ja siten varmistaa ihmisten vapaus ja turvallisuus demokratian välttämättömänä edellytyksenä.\n4 Arendt käyttää Weberin sanaa paaria (Pariah people, social outcasts) kuvaamaan juutalaisten asemaa natsi-Saksassa. Paariat ovat niitä, joille orastava emansipaatioprosessi on luvannut paljon, mutta jotka joutuvat kavaluuden (treacherous) vuoksi mukautumaan valtaväestöön ja menettävät poliittiset oikeutensa.\n5 Arvio perustuu Jukka Lehtosen arvioon Ihmisoikeusliiton Suomen syrjintäraportissa. On epätodennäköistä, että todellinen prosenttimäärä vaihtelisi merkittävästi maittain tai kulttuuripiireittäin.\n6 Kansainvälinen asianajajien järjestö International Commission of Jurists on koonnut yhteenvedon HLBTI-ihmisten ihmisoikeuksista tehdystä YK-asiakirjoista, maaraporteista ja muista dokumenteista.\n7 Kansalaisoikeuksia ja poliittisia oikeuksia koskeva kansainvälinen yleissopimus (1966), artikla 2.\n8 Kees Waaldijk on vuonna 1994 esittänyt seksuaali- ja sukupuolivähemmistöjen ihmisoikeuksien etenemismallin Euroopassa. Mallin mukaan parisuhteen rekisteröinti edeltää yleensä perheoikeuksien saavuttamista. Suomen tilanne on tästä hyvä esimerkki. Donnelly on käyttänyt Waaldijkia lähteenään.\nYogyakartan periaatteet englanniksi\nKirjeenvaihto Sunil Pantin kanssa\nArbour, Louise. Speech in ILGA conference, Montreal, 26 July 2006.\nArendt, Hannah. The Jew as Pariah: Jewish identity and politics in the modern age. New York: Grove Press. 1978.\nButler, Judith. Hankala Sukupuoli, Feminismi ja sukupuolen kumous. Suom. Tuija Pulkkinen ja Leena-Maija Rossi. Gaudeamus. Helsinki 2006.\nBooth, Ken. Three tyrannies. Teoksessa Tim Dunne and Nicholas J. Wheeler, Human Rights in Global Politics. Cambridge: Cambridge University Press.1999.\nDonnelly, Jack. Universal Human Rights in Theory and Practice, 2nd ed., Ithaca: Cornell University Press, 2003.\nDonnelly, Jack. The Social Construction of International Human Rights. Teoksessa Tim Dunne and Nicholas J. Wheeler, Human Rights in Global Politics. Cambridge: Cambridge University Press.1999.\nDonnelly, Jack. Non-Discrimination and Sexual Orientation: Making a Place for Sexual Minorities in the Global Human Rights Regime. Teoksessa Peter Baehr, Cees Flinterman, and Mignon Senders (eds.). 1999. p. 93-110.\nFoucault, Michel. The History of Sexuality, Volume I: An introduction, Vintage Books Edition, 1990.\nInternational Commission of Jurists. Sexual Orientation and Gender Identity in Human Rights Law. References to Jurisprudence and Doctrine of the United Nations Human Rights System 2007.\nLehtonen, Jukka. Seksuaalisen suuntautumiseen ja sukupuolen moninaisuuteen liittyvä syrjintä. Syrjintä Suomessa 2006. Ihmisoikeusliitto.\nMartin, Ian. Puhe Blue Diamond Society:ssa Kansanvälisenä homofobian vastaisena päivänä 17.4.2006 Kathmandussa, Nepalissa.\nO'Flaherty, Michael. The Yogyakarta Principles on the application of international human rights law in relation to sexual orientation and gender identity. ILGA-EUROPE Newsletter autumn 2007, p. 12-13.\nO'Flaherty, Michael. The Yogyakarta Principles: Comments by Michael O'Flaherty, Vilnius, 26 October 2007\nOlhagen, Johan. Puhe YK:n ihmisoikeuspäävaltuutetun toimistosta koskien periaatteiden kääntämistä nepaliksi\nPope Benedict XVI. Paavin uuden vuoden puhe 2008\nPant, Sunil. Supreme Court victory in Nepal. 27.12.2007.\nRawls, John. Kansojen oikeus. Gaudeamus. 2007.\nSuomen suurlähetystö Katmandussa\nThoreson, Ryan. The Yogyakarta Principles: Fusing Global Discourse with Local Vernaculars. Harvard University.\nYK:n ihmisoikeuspäävaltuutetun toimisto Nepalissa\nVäisänen, Mikko. Yogyakartan periaatteet. Z-lehti 2007-2008, joulu-tammikuu


Taruolento – Wikipedia\nolento, josta kertovat myytit ja legendat mutta joka ei kuitenkaan ole olemassa tai tieteen tuntema\nTaruolentona tai uskomusolentona pidetään olentoa, josta kertovat myytit ja legendat, mutta joka ei kuitenkaan ole olemassa tai tieteen tuntema. Taruolennoista osa on fyysisiä ja kehollisia, toiset taas henkiolentoja, ja jotkut siltä väliltä.\nJyrkkä jako todellisten eliöiden ja taruolentojen välillä on syntynyt vasta tieteen kehityksen myötä. Esimerkiksi keskiajalla valaat kuuluivat samaan kauhistuttavien myyttisten petojen ryhmään kuin esimerkiksi lohikäärmeetlähde?. Vasta sittemmin valaista on saatu pitäviä todisteita, kun taas lohikäärmeet on nähty entistä jyrkemmin pelkäksi sepitteeksi. Tosin nykyisin myös tiedetään, etteivät valaat sylje tulta, kuten aiemmin luultiinlähde?, vaan niiden ilmoille puhaltamat patsaat ovat vesihöyryä. Moni muukin nykyisin tunnettu eläin on ollut ennen vastaavalla tavalla myyttinen ihmeolento niille, jotka eivät tunteneet sitä muuten kuin tarinoista.\nMyös vieraat ihmisrodut ovat olleet keskiajan ja vielä suurten tutkimusmatkojen alkuvaiheissa eurooppalaisille lähinnä myyttisiä olentoja, joista saatettiin kertoa mitä mielikuvituksellisimpia tarinoita. Aasiassa asui karvaisia koirankuonolaisia, (joista kerrottiin myös suomalaisessa kansanperinteessä), Afrikassa taas eli monenlaisia ihmisryhmiä, joista jotkut olivat kurjenkaulaisia ja kauniita, eräät yksisilmäisiä, ja eräät kuumuus oli korventanut tummiksi. Suomalaiset uskoivat kaukana etelässä asuvan pikkiriikkisiä lintukotolaisia.\nKun lisääntyvä tieto osoitti jotkin olennot pelkäksi sepitteeksi, näitä olentoja ei kuitenkaan hylätty. Niistä kerrottiin edelleen tarinoita. Modernina aikana on jopa alettu luoda joukoittain uusia taruolentoja. Monet kirjailijat ja runoilijat käyttävät usein taruolentoja teksteissään, ja ne ovatkin olennainen fantasiakirjallisuuden perusta. Monet fantasiakirjallisuuden taruolennot on kuitenkin johdettu kansanperinteellisistä taruolennoista.\nOjanen, Eero & Linnea, Sirkku: Suomalaiset taruolennot. Minerva, 2017. ISBN 978-952-312-514-8.\nNoudettu kohteesta ”https://fi.wikipedia.org/w/index.php?title=Taruolento&oldid=19153160”\nViimeksi muokattu 9. syyskuuta 2020 kello 08.38\nSivua on viimeksi muutettu 9. syyskuuta 2020 kello 08.38.


vastaava työpaikat RSS työpaikat 180-190 / 800\nRakennuspäällikkö Pirkkalan kunta/Tekninen – Pirkkala\nPirkkala on elinvoimainen ja voimakkaasti verkottunut kunta, joka kehittää aktiivisesti asukkaiden ja elinympäristön hyvinvointia. Pirkkala on edelläkävijä ja rohkea kunnallisten toimintatapojen uudistaja.Pirkkalan kunnassa on haettavana vakinaista täy…\nSairaanhoitaja Ainala ry – Virrat\nHaemme sairaan-/ terveydenhoitajaa Asunto- ja palvelukeskus Ainalaan, mikä on yksi ensimmäisistä Suomeen rakennetuista palvelutaloista. Ainala on toiminut yli 40 vuotta Virroilla, Juhannuskaupungissa, keskellä kauneinta Suomea. Ainalassa asuu merkittävä …\nPerushoitaja, lähihoitaja Caritas-Säätiö, Hoitorinki – Oulu\nCaritas-Säätiö on oululainen yleishyödyllinen palveluntuottaja, joka tarjoaa yksilöllisiä ja monipuolisia vanhusten ja vammaisten asumis- ja kuntoutuspalveluja, kotiin annettavia palveluja sekä ateriapalveluja. Caritas-Säätiön palveluksessa on 270 al…\nPerushoitaja, lähihoitaja Caritas-Säätiö – Oulu\nTuotantotyöntekijä Econia Yrityspalvelut Oy – Pomarkku\nEtsimme asiakasyrityksellemme reipasta ja tunnollista tuotantotyöntekijää. Työ kolmivuorotyötä. Trukinajotaito tai vastaava merkittävä etu työntekijää valittaessa. Työ opetetaan tarvittaessa. Työ sopii mm. opiskelijoille.Soita Hannu Anttila 02-630…\nLastentarhanopettaja Askolan kunta – Askola\nLastentarhanopettajan tehtävät Askolan varhaiskasvatuksessa.Haemme varhaiskasvatuksen ammattilaista. Lapsilähtöinen työote on työyhteisöllemme sydämen asia. Odotamme sitoutumista tiimityöskentelyyn, hyviä vuorovaikutustaitoja ja joustavuutta. Arvosta…\nSairaanhoitaja Perusturvakuntayhtymä Karviainen – Vihti\nPerusturvakuntayhtymä Karviaisessa on haettavana Sairaanhoitajan kesälomansijaisuus kotiutustiimissä 1.6. alkaen - 31.8.2013 astiPerusturvakuntayhtymä Karviainen on Karkkilan ja Vihdin muodostama perusterveydenhuollon ja sosiaalitoimen kuntayhtymä Länsi-…\nSairaanhoitaja Bulevardin Klinikka Oy – Helsinki\nBulevardin klinikka on v. 1986 perustettu suomalainen lääkäriasema ja sairaala. Yritys on perheyritys. Toimimme moderneissa, täysin uusituissa tiloissa kauniissa jugend-rakennuksessa. Tutustu lisää: www.bulevardinklinikka.fiHaemme sairaanhoitajaa lääk�…\nSairaanhoitaja Helsingin kaupunki, Riistavuori, ryhmäkoti Tammihovi – Helsinki\nSosiaali- ja terveysvirasto, Riistavuoren monipuolinen palvelukeskusTehtävän kuvaus: Etsimme Riistavuoren monipuoliseen palvelukeskukseen, ryhmäkoti Tammihoviin, sairaanhoitajaa avoimeen toimeen 3.6.2013 alkaen.Tammihovin erityisosaamista on moniammatillise…


4h+k+kph+s+wc+n. 35m2 kattoterassi Espoo Soukankaari 3 B 27 - Pomell LKV\n4h+k+kph+s+wc+n. 35m2 kattoterassi Espoo Soukankaari 3 B 27, 99.0m2\nLuhtitalo, Soukankaari 3, 02360, Espoo\nKaunis luhtitalokoti vapautui juuri myyntiin ja etsii uusia onnellisia omistajiaan!\nTässä kaksikerroksisessa kauniissa kodissa on hyvin käytännöllinen pohjaratkaisu. Alakerrassa on keittiön ja olohuoneen yhtenäinen tila, makuuhuone, kylpyhuone, wc ja sauna. Kodin yläkerrassa on kaksi makuuhuonetta ja wc sekä käynti upealle kattoterassille.\nKäytännöllisyys on otettu hyvin huomioon kodin remonteissa. Keittiössä on käytetty tila hyödyksi niin, että Domus-keittiön kaapistojen alalaatikosto on 70cm syvä (30% enemmän säilytystilaa kuin perinteisessä 60cm laatikostossa) ja silti keittiöön mahtuu vaivatta pöytäryhmä, jossa tuolien ei tarvitse mahtua pöydän alle.\nKeittiön kaapistojen sisään mahtuu myös muitakin käytännön mukavuuksia. Kauneutta keittiöön tuo kodinkoneiden integrointi sekä kaunis Savon- liesituuletin on kuin taulu keittiön seinällä. Tässä keittiössä kelpaa touhuta. Lisää käytännöllisiä ratkaisuja löytyy kodin säilytystiloista. Kodin eteinen on käytetty hyvin hyödyksi Inarian liukuovikaapistolla sekä sama kaapisto jatkaa makuuhuoneessa. Yläkerrassa on myös vaatehuone. Asumismukavuutta luo kesähelteillä ilmalämpöpumppu, joka asennettiin kotiin 2015.\nKodin kattoterassi on todellinen keidas. Kokoa löytyy noin 35m2 ja terassi on puoliksi katettu mahdollistaen sen, että suojaa löytyy jos sitä tarvitsee. Terassilla on viihdytty tässä perheessä, viihtyisittekö te? Kurkkaa kuvat ja totea itse tai mikä parasta, tule paikan päälle katsomaan.\nTämän luhtitalon on suunnitellut arkkitehtipariskunta Kaija ja Heikki Siren.\nTaloyhtiö sijaitsee tulevan metrojatkeen aseman läheisyydessä, joten ylittämällä tien, pääset Helsingin keskustaan vaivattomasti töihin.\nOlet onnellisessa tilanteessa jos etsit täysin muuttovalmista, valoisaa, käytännöllistä ja hyvän pohjaratkaisun omaavaa kotia, koska se on nyt tässä.\nYksityisnäyttöjä järjestetään todella joustavasti, olethan vain yhteydessä Mariin.\nTiedustelut, asiakirjojen tilaus ja näyttöjen sopiminen:\nMari Rautio LKV,LVV, KiAT\nseuraa minua instagramissa: asuntokauppias_mari\nKun tarvitset apua asunnon myynnissä tai uuden etsimisessä soita minulle. Asiakaspalveluni lähtökohta on tyytyväinen asiakas, joka soittaa minulle aina, kun asuntoasioissa on tulossa muutoksia. Tervetuloa elämänmittaiselle asiakasmatkalle kanssani!\n19.08.2018 13:30 - 14:00\n4h+k+kph+s+wc+n. 35m² kattoterassi\nAsuntoon kuuluu myös noin 35m² kattoterassi, josta puolet katettu.\nYhtiökokouksessa 7.12.2017 hallitus valtuutettiin perimään tarvittaessa enintään kahden (2) kuukauden hoitovastiketta vastaava määrä ylimääräisenä hoitovastikkeena yhtiön rahatilanteen niin vaatiessa. Maalis- ja Huhtikuussa 2018 kerättiin yhteensä yhden kuukauden ylimääräinen hoitovastike eli puolen kuukauden hoitovastike molempina kuukausina. Yhtiökokouksessa 11.12.2000 on päätetty periä pesulakoneiden ylläpitomaksua, jonka suuruudeksi on vahvistettu 3euroa/kk/huoneisto. Kertyneet varat käytetään pesulakoneiden ylläpitokustannusten kattamiseen. Kuntosalin käyttämisestä osakkeenomistajan tulee allekirjoittaa sopimus isännöitsijätoimistossa ja sen käytöstä peritään kuukausimaksu. Kuntosalin avaimeen on panttimaksu.\nHuoneistoon kuuluu n. 35m² kattoterassi. Terassista puolet on katettu ja lasiovilla suljettavissa. Huoneiston eteisessä on pitkä Inarian liukuovikaapisto (katosta lattiaan), jonka ovien takana on runsaasti säilytystilaa.\nTämä koti on muuttovalmis.\nKeittiö on remontoitu täydellisesti 06/2014, jolloin uusittiin kaapistot (Domus) ja kodinkoneet (Electrolux). Remontissa otettiin keittiön toiminnallisuus hienosti huomioon: Työtason syvyys on 70cm, joka mahdollistaa syvemmät laatikostot ja näin lisää säilytystilaa. Jääkaappi, pakastin ja astianpesukone on integroitu. Keittiön kalusteisiin upotetussa uunissa on mm. höyrytoiminto ja kaunis liesituuletin on Savo-merkkinen. Keittiössä on myös kaunis musta komposiittiallas. Keittiön remontissa huomioitiin myös valaistus ja pistokepaikkoja lisättiin. Jätehuollossa huomioitu jätteiden lajittelu.\nVarusteet: suihkuseinä, pesukoneliitäntä, lattialämmitys, wc, suihku\nAlakerrassa. Kylpyhuoneessa ovellinen korkea kaappi sekä peili allaslaatikoston yläpuolella.\nYläkerrassa. Seinän alaosa kaakelia ja yläosa maalattu. Varusteet: allaslaatikosto sekä peili.\nValoisa olohuone asunnon alakerrassa. Olohuoneen seinät maalattua lasikuitutapettia.\n1 mh alakerrassa. Makuuhuoneessa seinän mittainen Inarian liukuovikaapisto, jonka ripustusjärjestelmä muuteltavissa käyttäjänsä mukaan. Näkymä makuuhuoneesta on länteen. Seinät tapetti ja lattia parkettia. Yläkerrassa 2 makuuhuonetta, joista ensimmäisessä lattia on laminaattia ja seinät maalattua lasikuitutapettia sekä yksi seinä kivimaalia. Näkymä tästä makuuhuoneesta on itään taloyhtiön pihalle. Huoneessa on erilliset vaatekaapit. Yläkerran toisessa makuuhuoneessa lattia on parkettia ja seinät maalattu, yksi seinä on kivimaalia. Näkymä tästä huoneesta on kattoterassille ja ilmansuunta länteen. Huoneessa on vaatehuone.\nEtuisännöinti / Markku Mathlin Kivenlahdenkatu 1A, 02320 Espoo 09-8091121\n*Internet-laajakaista (10M / 10M). Huoneistoihin rakennettu Ethernet lähiverkko (LAN) *Kuntosali *2x kuivaushuone, joissa koneellinen kuivatus *Roskien lajittelurakennus: Seka / bio / paperi / pahvi / metalli / lasi.\nListan kaikista taloyhtiössä tehdyistä remonteista saat välittäjältä. 1994 Vesikattojen kermieristyksen uusiminen. 1995 Terassiparvekkeiden lattioiden vedeneristys ja laatoitus. 2000 Lukitusjärjestelmän uusiminen. 2002 Saunaosaston peruskorjaus 2004 Toinen saunaosasto muutettu asuinhuoneistoksi. 2005-2006 Julkisivuremontti. 2009 Ilmanvaihtojärjestelmän puhdistus, ilmamäärien säätö, patteriventtiilien vaihto ja lämmitysverkoston perussäätötyö julkisivujen lisälämmöneristystöiden ja ikknoiden sekä ovien uusimiseen myönnetyn valtion energia-avustuksen ehtojen mukaisesti. Kerhohuoneen kunnostaminen kuntoiluhuoneeksi. 2012 Putkistojen kuntotutkimus. 2013 Terassiparvekkeiden lattioiden ja seinärakenteiden kuntotutkimus, terassiparvekkeiden kattokannatinpalkkien korjaustarpeen tarkastaminen. 2014 Terassiparvekkeiden rakenteiden ja viemäröinnin vaatimien korjausten suunnittelu, urakkakilpailun järjestäminen ja töiden toteuttaminen. 2015 Terassiparvekkeiden peruskorjaustyön valmistuminen. 2016 Terassiparveketyön lopputarkastus. Muita kunnostustöitä. 2017 Luhtikäytävän ja pihatason asuntojen postiluukkujen uusiminen, terassiparvekkeiden takuukorjaukset, luhtikäytävän TT-laatan ja kannattajan betonikorjaus sekä portaikkojen teräskaiteiden korjaukset, pihan puiden ja pensaiden hoitotoimenpiteet. 2018 LVV-kuntotutkimuksen seurantatutkimus, pihaterassien portaiden uusiminen (5 huoneistoa) sekä väliaitojen kunnostukset.\nEsitetty ajankohta on ohjeellinen eikä osoita, että toimenpiteestä olisi päätetty: 2018 Putkistojen kuntotutkimuksen seurantatutkimus. 2018 Kylmäkellarin laitteiston uusiminen tarvittaessa (Yhtiökokous 7.12.2017 on päättänyt kylmäkellarin käytön lopettamisesta 15.6.2018 mennessä). 2018 Luhtikäytävän mahdolliset lisäkorjaukset. 2018-2022 Asuntojen märkätilasaneerauksiin osallistuminen osakkeenomistajien remonttien yhteydessä. 2018-2022 Vesikalusteiden uusiminen tarvittaessa. 2018 Maatasossa olevien terassien väliaitojen ja asuntopihojen portaiden korjauttaminen. 2018-2022 Pesulan laitteiden uusiminen (tarvittaessa). 2018-2022 Pohjakerroksen lattiapinnoitteen uusiminen, seinien maalaus. 2018-2019 Talopesulan kunnostaminen (seinien ja katon maalaus, valaistuksen uusiminen). 2018-2022 Huoneistojen ulko-ovien edustan tasojen uusiminen maatasolla ja luhtikäytävällä tarvittaessa. 2018-2022 Maalämmön suunnittelu ja toteuttaminen tai kaukolämpöön perustuvan lämmitysjärjestelmän laitteiden, ohjausautomatiikan ja paisunta-astian uusiminen. 2019 Poistoilmanvaihtojärjestelmän kanavien puhdistus, laitteiden uusiminen ja ilmamäärien säätö.\nENSIESITTELYSSÄ 31.7. KLO 18-18.40, TERVETULOA IHASTUMAAN!\nwww.pomell.fi/kohde/4hkkphswcn-35m2-kattoterassi-espoo-soukankaari-3-b-27/ ... See MoreSee Less\n4h+k+kph+s+wc+n. 35m2 kattoterassi Espoo Soukankaari 3 B 27\nKaunis luhtitalokoti vapautui juuri myyntiin ja etsii uusia onnellisia omistajiaan! Tässä kaksikerroksisessa kauniissa kodissa on hyvin käytännöllinen po\nKävimme haastattelemassa Pomell Omamyynti-palvelumme ensimmäisiä asiakkaita. Katso mitä mieltä he palvelustamme olivat! ... See MoreSee Less\nInkoo vapaa-ajanasunto 2,367 ha tontilla! Kalliolla kukkulalla omassa rauhassa sijaitseva mökki. Sähköt ja kaivo löytyy. Hp. 147.000€ Soita ja sovi esittely! JP Bienek 0400-626966 #inkoo #mökki #isotontti #omarauha #nopeatsyöhitaat #ilovemyjob❤ ... See MoreSee Less\nPomell LKV Espoon toimisto sijaitsee Iso Omenassa (Fressi vieressä)! Soita ja tule käymään niin keskustellaan asunnonmyynnistä tai - vuokrauksesta. Nähdään Iso Omenassa! #pomelllkvespoo #pomelllkv #isoomena #fressi #ilovemyjob❤ ... See MoreSee Less


Ps now kokemuksia 2021 - Jaakokemuksia\nPs now kokemuksia\nYllä käyttäjien antama arvosana koskien Ps now kokemuksia. Arvostele oma kokemuksesi valitsemalla 1-5 tähteä. Klikkaa haluamaasi tähteä yllä olevasta ruudusta. 5 on todella hyvä, 4 hyvä, 3 keskiverto, 2 huono ja 1 todella huono. Lisää halutessasi kommentti sivun alla olevalla lomakkeella.\nKohtaamme elämässä monenlaisia päätöksiä ja tilanteita. Jaakokemuksia.fi-sivusto luo mahdollisuuden keskustelulle eri aiheista kuten Ps now. Muiden kommenttien lukeminen on hyödyllistä, koska se auttaa sinua tekemään hyviä päätöksiä. Oletko kahden vaiheilla? Etkö tiedä vielä mitä sinun pitäisi tehdä Ps now asian suhteen? Voit lukea ja kertoa Ps now kokemuksia vuodelta 2020 vapaasti ja halutessasi anonyymisti. Nykyaikana turvaudumme usein muiden jakamiin käyttäjäkokemuksiin. Haluatko sinäkin auttaa muita kertomalla kokemuksesi?\nAuta muita kertomalla avoimesti Ps now kokemuksesi\nPs now herättää monenlaisia kysymyksiä ja tunteita. Jos sinulla on siitä kokemusta, voit auttaa muita henkilöitä. Osallistumalla ja jakamalla mielipiteesi autat toisia tekemään hyviä päätöksiä. Ps now asiaa tutkiva henkilö haluaa vastauksia mm. seuraavanlaisiin kysymyksiin:\nMitä pelkoja Ps now sinulle aiheutti ja vastasiko pelkosi todellisuutta?\nMitä positiivista ja negatiivista voisit sanoa Ps now aiheesta?\nJaa Ps now kokemuksesi lomakkeella\nVoit kertoa Ps now kokemuksesi tämän sivun alareunassa olevan lomakkeen kautta. Kertomasi Ps now kokemus julkaistaan sellaisenaan. Älä kirjoita viestiin henkilökohtaisia tietojasi. Olethan ystävällinen kirjoittaessasi kommenttia. Älä käytä kirosanoja tai muutoin sopimatonta kieltä. Sopimattomat viestit poistetaan automaattisesti.\nVoiko Ps now kokemuksia sisältäviin kommentteihin luottaa?\nLukiessasi Ps now kommentteja, saatat kysyä itseltäsi voiko niihin luottaa. Nykyaikana turvaudumme usein muiden jakamiin käyttäjäkokemuksiin. Erään tutkimuksen mukaan 91 % lukee muiden käyttäjien jakamia kommentteja ja 84 % luottaa internetistä löytyviin yhtä paljon kuin henkilökohtaisesti tehtyyn suositukseen. Suuri osa ihmisistä siis luottaa käyttäjien jakamaan tietoon. Tämä tilasto korostaa kuinka paljon luotamme internetistä löytyvään infoon. Se olikin yksi syy Jaakokemuksia.fi sivuston perustamiseen. Halusimme luoda alustan, jossa sinä ja muut voitte jakaa mielipiteitänne vapaasti Ps now aiheesta.\nMitä pitäisi ottaa huomioon lukiessa negatiivisia Ps now kokemuksia?\nOtathan huomioon että mikään tuote tai palvelu ei ole täydellinen. Se on yksinkertaisesti mahdotonta, koska jokaisella on erilaiset odotukset. Luettaessa negatiivisia Ps now kokemuksia on hyvä muistaa, että monesti kyseessä on väärinymmärrys. Joskus näemme negatiivisen kommentin, mutta emme näe yrityksen yritystä korjata tilanne.\nOsallistu ja auta jakamalla Ps now kokemuksia\nHaluatko sinäkin auttaa muita kertomalla Ps now kokemuksia? Edellä siteerattu tilasto korostaa oman mielipiteen ja kokemuksen kertomisen tärkeyttä. Päivittäin henkilöt etsivät Ps now aiheesta lisätietoa ja käyttäjäkokemuksia. Nyt sinäkin voit auttaa muita kertomalla oman kokemuksesi alla olevalla lomakkeella.\nEdellinen Edellinen artikkeli: Radisson blu seaside kokemuksia\nSeuraava Seuraava artikkeli: Mp racing kokemuksia\nGederma Oy kokemuksia\nSpeedUp Agility Oy kokemuksia\nKoillis Posa Oy kokemuksia\nZonemania Oy kokemuksia\nPerhekoti Jokipolku Oy kokemuksia\nFossier Oy kokemuksia\nSDS Invest Oy kokemuksia\nIphone 6 kamera kokemuksia


Tietoturvan muuttuvat uhkakuvat (Petteri Järvinen - Joulukuu 1997)\nTietoturvan muuttuvat uhkakuvat\nTietoturva on aina ollut ATK-alan ihmisten vakiopuheenaihe. Vaikka aihe on pysynyt samana, tietoturvan sisältö on vuosien kuluessa muuttunut melkoisesti. Internet-maailman tapahtumat tuovat termille jälleen uusia ulottuvuuksia.\nAikanaan tietoturvalla tarkoitettiin varmistuksia. Kun levy hajosi, tiedostot oli voitava palauttaa jostakin. Tietoturvan tätä puolta opetettiin myös tavallisille mikronkäyttäjille koko 80-luvun ajan. Sen ajan varmuusvälineenä oli yleensä kasa lerppuja ja ohjelmana legendaarinen BACKUP, josta uuden sukupolven nuoret mikronkäyttäjät eivät onnekseen ole koskaan kuulleetkaan.\nVuosikymmenen vaihtuessa tietoturvaan lisättiin virukset. Yritykset ottivat virustorjunnan osaksi tietoturvaa ja alkoivat ohjeistaa käyttäjiä siitä, miten vieraita levykkeitä piti käsitellä. Ohjeet myös tehosivat, sillä vapaiden virusten määrä kääntyi laskuun, kunnes 1995 niiden uusi aalto alkoi levitä tiedostoliitteinä sähköpostin välityksellä. Silloin tietoturvastrategia laajennettiin käsittämään myös sähköposti.\nTietoturvan ongelmana ei useinkaan ole itse tekniikka, vaan vaikeus arvioida riskejä oikein. Käytämme runsaasti aikaa ja rahaa varautuaksemme tunnettuja ja pelottavilta kuulostavia riskejä vastaan, vaikka todennäköisemmät riskit ovat aivan muualla.\nMedia on pitänyt huolen siitä, että maallikkokin tietää hakkerien murtautuvan tietojärjestelmiin ja aiheuttavan niissä vahinkoa. Saman julkisuuskuvan mukaan Internet on varsinainen hakkerin paratiisi, koska verkko on avoin ja suojaamaton.\nInternetiin liittyneet yritykset ovat hankkineet kalliita suojamuuriohjelmia pitääkseen hakkerit loitolla. Yleinen uskomus on, että mitä kalliimpi suojamuuriohjelma, sitä parempi turva. Käytännössä asia ei ole lainkaan näin yksinkertainen.\nLiian hieno suojamuuriohjelma voi jopa kääntyä itseään vastaan, sillä se tuudittaa organisaation turvallisuuden tunteeseen. Vaikka suojamuuri torjuisikin ulkoiset hyökkäykset, se on voimaton talon sisältä tulevia tai henkilökunnan avustuksella tapahtuvia tietomurtoja vastaan.\nMonimutkainen suojamuuriohjelma vaatii käyttäjäkseen todellisen asiantuntijan. Jos ohjelma on liian monimutkainen, on suuri vaara että sen asetukset on tehty väärin tai ettei ohjelman antamia tietoja osata tulkita oikein.\nLisäksi pitää muistaa, että suojamuuri vartioi vain liikennettä julkiseen Internetiin. Suoraan omaan lähiverkkoon avattuja RAS-soittolinjoja ei useinkaan valvo kukaan. Ne ovatkin usein tietorikollisen kiitollisin kohde.\nHakkereita on helppo pelätä, koska niistä on puhuttu vuosia. Moni on hankkinut suojamuurin, mutta kuinka moni on varautunut esimerkiksi palvelinhuoneen vesivahinkoon? Huoneen lattialle tulvinut vesi on aiheuttanut lukuisia taloudellisia vahinkoja, kun palvelimet ovat pysähtyneet ja verkot kaatuneet.\nOlisiko vika siinä, ettei vesivahinkoa vastaan tarvita kallista laitetta eivätkä mainostajat siksi ole pelotelleet käyttäjiä asialla? Vesivahingon torjumiseksi riittää yleensä se, että palvelin nostetaan lattialta pöydälle.\nTurva puuttuu kotoa\nKotona tehtävä etätyö yleistyy nopeasti. Ja mikä ettei yleistyisi, sillä ruuhkat pahenevat ja liikkuminen kallistuu jatkuvasti. Lisäksi varsinkin ATK-alalle on syntynyt valtava määrä pieniä yrityksiä, jotka työllistävät yhden tai muutamia henkilöitä verkostomallin mukaisesti. Varsinkin tuottava työ on siirtynyt toimistoista koteihin.\nEtätyö on yleensä hyvä asia. Kun tietoyhteiskunta poistaa ajan ja paikan merkityksen, työkään ei enää voi olla sidottua toimistolla olemiseen eikä sitä voi mitata vanhaan tapaan kellokortilla. Työtä on pakko mitata tuloksilla, ja niitä moni saa parhaiten aikaan kotona.\nMonelta yritykseltä on kuitenkin jäänyt huomaamatta etätyöhön liittyvät tietoturvariskit. Jos työtä tehdään kotona olevalla pöytäkoneella, lapset käyttävät sitä joko luvalla tai ilman lupaa pelaamiseen. Elleivät suojaukset ole kunnossa on olemassa vaara, että lapset sotkevat tärkeitä tiedostoja tai tuovat levykkeillä koneeseen viruksia.\nVielä suurempi vaara liittyy koneen varastamiseen. Yrityksen tiloissa koneet ovat yleensä hyvin suojattuja ja jatkuvan silmälläpidon alaisina. Koneissa on salasanalla suojattu ruudunsäästäjä ja tärkeät tiedostot ovat palvelimen levyllä, johon saa yhteyden vain salasanan tunteva käyttäjä.\nKotona vastaavia turvajärjestelyjä ei ole. Tiedostot on tallennettu paikallisesti eikä niitä ole kryptattu. Harva viitsii käyttää kotikoneessaan edes käynnistyssalasanaa. Siksi tietorikollisen kannattaa mieluummin murtautua työntekijän kotiin tämän työpaikalle.\nPahimmassa tapauksessa tietorikollinen saattaa päästä työntekijän kotikoneelta suoraan yrityksen verkkoon. Moni etätyöntekijä haluaa nimittäin säästää vaivaa ja pyytää Windowsin RAS-soittoyhteyttä tallentamaan salasanan seuraavaa yhteyskertaa varten. Kun salasana on tallennettu muistiin, kuka tahansa voi käynnistää kotikoneen työntekijän poissa ollessa ja päästä sitä kautta yrityksen verkkoon työntekijän tunnuksilla.\nLuottokorttiko turvaton verkossa?\nTietoturva ja sen riskit eivät liity ainoastaan yritysmaailmaan. Hyvä esimerkki tästä on ostosten teko netistä.\nLuottokunta on kieltänyt asiakkaitaan lähettämästä VISA-kortin numeroa myyjälle Internetin kautta. Vaikka numero salattaisiin 40-bittisellä SSL-tekniikalla, jota on hyvin vaikea purkaa, Luottokunnan mielestä tällainen menettely ei ole riittävän turvallista.\nKuitenkin Luottokunta hyväksyy, että kortin numero lähetetään samalle myyjälle faksilla, vaikka faksilähetystä ei ole salattu millään tavalla. Miksi avoin faksilähetys olisi turvallisempaa kuin SSL-salatun viestin lähettäminen?\nLuottokortin suurin riski liittyy sen normaaliin käyttöön. Kortti voidaan varastaa tai käyttäjä voi pudottaa sen vahingossa kadulle. Kun kortilla ostetaan jotain - varsinkin ulkomailla - epärehellinen myyjä voi takahuoneessa höylätä kortilla vaikka kuinka monta myyntitositetta pahaa-aavistamattoman ostajan nimiin.\nEpärehellinen ostaja puolestaan voi tilata omalla kortilla kymmenien tuhansien markkojen tavarat, joiden maksamiseen hänellä ei ole varaa.\nNäistä todellisista ongelmista huolimatta Luottokunta ei ole kieltänyt kortin käyttöä. Varkauksista ja muista väärinkäytöksistä aiheutuvia vahinkoja pidetään täysin normaaleina ja niiden aiheuttamat tappiot on laskettu mukaan järjestelmän kustannuksiin.\nJos luottokortin yleisen käytön riskeistä puhuttaisiin yhtä paljon kuin verkkokäytön riskeistä, kuka uskaltaisi hankkia korttia lainkaan?\nSähköposti vai faksi?\nUseimmille nettikäyttäjille on jo selvinnyt, ettei sähköpostin lähettäjätietoihin ole aina luottamista. Posti kulkee netissä SMTP-protokollan välityksellä. Teknisesti SMTP on erittäin yksinkertainen. Osaava käyttäjä pystyy väärentämään lähettäjätiedot niin, että posti näyttää tulevan mistä tahansa osoitteesta.\nAina ei tarvita edes osaavaa käyttäjää. Jos mikro ja sähköpostiohjelma jää auki, kun käyttäjä poistuu huoneesta, kuka tahansa ohikulkija pystyy lähettämään tämän nimissä postia. Koska osoitetietoihin ei voi aina luottaa, muutamat organisaatiot kieltävät käyttämästä sähköpostia mihinkään tärkeään viestintään.\nSamat tahot käyttävät kuitenkin päivittäin faksia ajattelematta lainkaan, että sen lähettäjätiedot ovat vielä helpompia väärentää. Mutta kun viesti tulee paperilla, vastaanottaja pitää sitä aidompana ja vakuuttavampana kuin sähköpostia.\nEräs käyttäjä kertoi luottavansa faksiin, koska sen yläreunaan tulostuu aina lähettävän faksin numero. Tämä numero on kuitenkin lähettäjän itsensä ohjelmoitavissa, joten se ei mitenkään takaa viestin lähettäjän henkilöllisyyttä.\nFaksien väärentämisestä on todellisia esimerkkejä. Esimerkiksi toukokuussa 1997 Turun puhelimelle saapui faksilla 739 miljoonan markan ostotarjous, joka sotki pahasti käynnissä olleet myyntineuvottelut. Faksi meni aluksi täydestä, koska lähettävän koneen numero oli väärennetty oikein, mutta paljastui myöhemmin kirjoitusvirheiden vuoksi.\nKaikista suurimmat ja pelottavimmat tietoturvariskit liittyvät yhteiskuntaan, joka on nykyään täysin riippuvainen tietokoneista. Koko järjestäytynyt yhteiskunta on vaarassa, jos pankkien ja virastojen tietokoneet pysähtyvät esimerkiksi sähkökatkon tai sabotaasin vuoksi.\nTämän päivän Suomea on vaikea pysäyttää yleislakolla, mutta kourallinen hyvin valittuja tietokoneoperaattoreita pystyy siihen helposti. Onneksi ATK-ammattilaiset ovat kohtuullisen hyvin palkattua väkeä, eikä heidän järjestäytymisasteensa tai keskinäinen solidaarisuutensa ole muutenkaan kovin korkea.\nKonkreettinen osoitus haavoittuvuudesta saatiin taannoin, kun junaliikennettä ohjaavan tietokoneen näppäimistön väliin pudonnut paperiliitin johti koneen kaatumiseen ja junaliikenteen pysähtymiseen. Jos yksi paperiliitin pystyy pysäyttämään junaliikenteen, voi vain kuvitella mitä vuosituhannen vaihtuminen voi saada aikaan.


Tästä alkaa tarina: huhtikuuta 2011\nOlen tähän asti sivuuttanut monessa yhteydessä esiin tulleen Margaret Atwoodin, ilman mitään tiettyä syytä tosin. Kuuntelemani kurssiesitelmän innoittamana lainasin kuitenkin Orjattaresi, joka tuskin tulee olemaan viimeinen lukemani Atwood, sen verran mielenkiintoinen paketti oli kyseessä.\nOrjattaresi kertoo lähitulevaisuudesta, jossa Yhdysvaltojen alueella sijaitsee fundamentalistinen Gileadin valtio. Gileadissa naiset eivät saa omistaa mitään ja jopa lukeminen on kiellettyä muilta kuin ylimmiltä komentajilta. Tarinaa kertoo nimettömäksi jäänyt orjatar, jonka tehtävänä on muiden punapukuisten orjattarien tavoin synnyttää lapsia yläluokkaisille miehille, joiden vaimot eivät tähän pysty. Kertoja muistaa myös vanhan yhteiskunnan ja muistelee välillä elämäänsä ennen. Kuva Gileadista ja sen synnystä rakentuu kerronnan myötä.\nOrjattaresi on tarina vapauden menettämisestä ja siitä, miltä se tuntuu. Kertoja muistelee entistä elämäänsä pohtien:\n"Ajattelen itsepalvelupesuloita. Sitä, mitä minulla oli päälläni kun kävin niissä. -- Sitä mitä vein niihin: omat vaatteeni, omaa rahaani, rahaa jonka olin ansainnut itse. Ajattelen miltä sellainen hallintavalta tuntuisi."\nÄärimmäisen totalitaarisen valtion kansalaisia hallitaan pelolla ja oman hallintavallan menettämisellä. Kaikilla on tarkasti omat paikkansa, ne jotka eivät sopeudu lähetetään pakkotyöhön siirtokuntiin. Kuitenkin ystävystyttyään talonsa isännän kanssa kertoja huomaa, että säännöt ja vapaudetkin ovat toisenlaiset hallitsijoille ja hallittaville.\nOrjattaresi on niitä kirjoja, joissa alusta asti hokee mielessään "mitä täällä tapahtuu, ketä nää tyypit on, mikä tää paikka on". Vastaukset selviävät lukijan kokoamista tiedonmurusisista. Kaikkiin kysymyksiin ei kuitenkaan löydy vastausta. Koko ajan lukiessa taustalla pyörii kysymys siitä, miten tällainen yhteiskunta olisi voinut syntyä. Vaikka toteutuuhan totalitarismi ympärillämme koko ajan.\nLähettänyt Elina klo 9.10\nTulin juuri kirjastosta. Koska budjetillani ainoat kirjaostokset ovat lähtöisin alelaareista ja divareista, suurin osa lukemistani kirjoista on lainattuja. Osa kirjastojen viehätystä on samaa kuin kirppareilla ja divareissa: ei ikinä tiedä mitä on tarjolla. Tottunut kirjastohaukka tarkistaa ensin pikalainahyllyn ja palautukset uutuuksien varalta, sitten on vuoro epämääräisen kiertelyn.\nEnsikosketukseni kirjastojen maailmaan sain ekaluokalla. Koska osasin jo lukea, pedagoginen ratkaisu tähän oli "lue sitten" ja suuren osan ekaluokkaa kökötinkin sitten koulun pienessä kirjastohuoneessa lukien Neiti Etsiviä ja ponitallikirjoja. Muistan myös, että kirjastohuoneen ikkunasta näkyi rakennustyömaa ja usein satoi. Eskapismia siis tarvittiin. (Täytyy tosin mainita, että oli siellä välillä muitakin saman kohtalon kokeneita lapsia.)\nKolmetoista vuotta myöhemmin muuttaessani Savonlinnaan toinen asia, jonka asunnostani huomasin oli se, että se sijaitsi kirjaston takapihalla. Ensimmäinen oli se, että talo olikin kadulle näkyvän upean vanhan köynnöskasviseinäisen talon takana sijaitseva ruma kerrostalo. Mutta siitä kiipesi minuuttissa aidan yli kirjastoon!\nTänään oli erityisen onnistunut kirjastokeikka. Kirjasto on tosin jo toinen ja sinne täytyy pyöräillä. Nyt kuitenkin pöydällä odottavat Bernhard Schlinkin Viikonloppu, Ian McEwanin Polte, Audrey Niffeneggerin Hänen varjonsa tarina sekä Iida Rauman Katoamisten kirja. Näistä siis seuraavaksi. Lomasuunnitelmissa on lööbailua ja lukemista, ehkä siis hyvinkin pian.\nLähettänyt Elina klo 8.31\nPohdittaisko vielä vähän tätä meidän elämää?\nLuin Laura Honkasalon Tyttökerhon.\nEn pitänyt siitä, koska se oli jankkaava.\nPidin siitä, koska kieli oli kaunista.\nJokin kaikissa henkilöissä ärsytti, mutta jokin sai silti lukemaan eteenpäin ja selvittämään, miten heille käy.\nVajaa kolmekymppinen Katri tekee kiinnostavaa työtä sisustuslehdessä, asuu Helsingin keskustassa ja käy baareissa ja kahviloissa ystäviensä kanssa, etsii suhdetta. Kun pääsee yli kliseisestä ensivaikutelmasta, tarinasta tulee kauniisti kerrottu ja elämänmakuinen. Pohdittavana on valinnanvaikeus. Katrin ystävistä Tuuli uppoutuu töihin, Nuppu ulkonäkönsä kohentamiseen ja Arttu lähtee etsimään itseään Aasiasta. Katri haluaa perheen, mutta kiusaa itseään suhteissa miesten kanssa, jotka ovat ylikasvaneita lapsia.\nJa sitten pohditaan. Jaamataan, juodaan viiniä ja jaamataan lisää. Lopussa kaikki kuitenkin vaikuttavat tasapainoisemmilta kuin alussa, Katrikin huomaa että onni täytyy löytää myös itsestään.\nLähettänyt Elina klo 5.53\nTeen proseminaarityötä. Tai oikeastaan otan pöljiä kuvia Photoboothilla.\nAiheeseen liittyviä kuitenkin. Aihe (ekokriittinen näkökulma) on kiinnostava, tutkimusaineistonikin (tuo Ihmissatama) on hyvä, mutta kevätaurinko taitaa kuitenkin olla vielä parempi.\nLähettänyt Elina klo 1.43


Artic säädöt mökillä | Lampopumput - Keskustelua lämpöpumpuista\nArtic säädöt mökillä\nKeskustelun aloittaja ssmam\nAloitettu 13 Lokakuu 2014\nPari päivää ollut nyt mökillä Toshiba Arctic 25. Mökki on uusi,ymp.vuotiseen käyttöön tarkoitetty ja eristetty 40m2 parvellinen.\nLattialämmitys joka huoneessa.Ja lattia ei tunnu ihme ja kumma yhtään kylmältä näillä ilmoilla,kun tuo pumppu on lämmittänyt.Lattiassa pakkasen kestävät laatat.\nLattialämmitys ei ole ollut päällä.\nNyt kaipaisin vinkkiä miten tuon pumpun näin nuukana miehenä säätäisin.\nTarkoitus olisi viikonloppuisin mökillä kulkea,mutta voi jäädä vkl välistäkin.\nAjatukseni olisi pyynti 17 ja puhallin 1. Eli säästänkö mitään ylläpitolämpöön asettamisella ,kun tarkoitus okis sitten perjantaina saada äkkiä mökki lämpimäksi ?\nOlen tosiaaan ihan aloittelija näiden vehkeiden kanssa.\nVs: Artic säädöt mökillä\nArctic 25 ollut mökillä 2 päivää käytössä. Mistä tuo haistaa lämpötilan?\nPyynti ollut 20 silti huoneet olleet 22.5. Sisäyksikkö puhaltaa silti.\nEli tyhmä kysymys 1 ysähtyykö puhallin joskus vai puhaltaako se jatkuvasti vaikka lämpötila saavutettu olisikin vai onko se puhallettu ilma viileämpää .?\nSit kysymys2: Mitkä säädöt pumpulle kun en ole mökillä.Mökillä ei vielä takkaa,ja nopeasti haluaisin vkl mökin lämpimäksi.\n17 astetta vai EKO Vai ylläpito 13 astetta.\nMinä säätäisin sillä kaukosäätimen ajastimella siten, että kun mökillä ei oleilla, lämpötila on niin alhaalla kuin sen vain uskaltaa laskea. Sitten viikonlopuksi nostaa sen oleskelulämpötilaan.\nMitä tältä palstalta olen lukenut, puhallus kannattaa olla niin isolla kuin korvat kestää. Eli jos siellä ei ketään ole, puhallus täysille.\nEli puhallin itsessään ei sähköä kuluta mainittavasti ?\nOlen ymmärtänyt,että sähkökatkon jälkeen pumppu ei lähde automaattisesti päälle jos on ajastin päällä ?\nTuo ohjekirja kyllä ovelasti käännetty.\n1. puhallin ei pysähdy , puhallettu ilma on huoneilmaa voi tuntua kylmemmältä jos haluat ettei se puhalla niin kovaa lepotilassa laita puhallus automaatille. Anturi tunnustelee ilmanlämpötilaa sisäyksiköltä jos huoneilma tuntuu liian lämpimältä säädä kaukosäätimestä pienemmälle lämmölle.\n2. laita ylläpito noin 10 astetta , ja kun tulet mökille säädä pumppu 30 asteeseen ja puhallus täysille . Huoneilma lämpiää pumpulla tosi nopeasti jonka jälkeen voi säätää normaali lämpötilan sekä puhalluksen normaaliksi.\nMökillä paras GSM säädin\nJuu tarkoitus hankkia tulevaisuudessa. Onkos tuon puhalluksen voimakkuudella vaikutusta tuossa ylläpitolämpö systeemissä ?\nNyt kyllä lämpö leviää tuolla 1 nopeudellakin.\nKyllä se saattaa pysähtyä tai ainakin puhallusteho madaltua huomattavasti vaikka käyttäisi manuaalipuhalluksella. Tai sitten tuossa minun pumpussani on vikaa.\nEi muulloin kuin sulatuksen aikana tai jälkeen\nOnko tuon puhalluksen voimakkuudella vaikutusta tuossa ylläpitolämpö systeemissä ?\nOnko kaukosäätimen seinätelineen paikalla väliä,eli lukeeko pumppu siitä jotain.\nJätän ilmeisesti 13 asteeseen puhalluksen 2.\nTodennäköisesti ei kyllä ole lämmöt laskenut noin alas ennen ensi mökkeilyä.\nEn tiedä ajastuksesta mutta käsittääkseni sähkökatkon jälkeen pumpun pitäisi jatkaa siitä mihin se jäikin. Lisäksi ohjelmointi tulee kaukosäätimestä eli viimeistään siinä vaiheessa kun ohjelmointi vaihtaa asetuksia, pumppu lähtee myös toteuttamaan vaatimusta.\nMitä isommalla puhallus on, sitä paremmin se levittää lämmön ympäriinsä. Itse pitäisi ehkä jopa täysillä sitä puhallusta silloin kun siellä ei oleskella.\nJos käytät ohjelmointia, seinäteline pitää olla sellaisessa paikassa, josta kaukosäätimen IR yltää sisäyksikköön.\nMikäli ON-ajastin tai OFF-ajastin on asetettu ,AUTOMAATTINEN UUDELLEENKÄYNNISTYS TOIMINTO ei aktivoidu.\nEli tuosta ymmärtää niin.\nEikös tuolla tarkoiteta jotain sellaista ajastinta joka sammuttaa/laittaa pumpun päälle tietyn ajan kuluttua? Kaukosäätimen ajastimen pitäisi olla sitten erikseen.\nMeillä ainakin sähkökatkon jälkeen Arctic jää sammuksiin ( virtavalo jää vilkkumaan). En käytä ajastinta.\nEihän tuon varaan sitten voi lämmitystä jättää. Se on kämppä jäässä talvella lyhyen sähkökatkon jälkeen, ellei ole muistanut laittaa pattereita päälle.\nEdit: Ilmeisesti ainakin tuossa vanhassa mallissa se pitää erikseen aktivoida. Hyvä tietää.\nIlmastointilaite käynnistyy automaattisesti uudelleen sähkökatkon jälkeen\n(Laitteen virran on oltava päällä sähkökatkon sattuessa.)\n1. Paina ja pidä alaspainettuna sisäyksikön RESET-painiketta 3 sekunnin\najan. (Kuulet 3 piippausta ja TOIMINTA valo vilkkuu 5 kertaa/sekunti viiden\n2. Paina ja pidä alaspainettuna sisäyksikön RESET-painiketta 3 sekunnin ajan\nkumotaksesi toiminto. (Kuulet 3 piippausta mutta TOIMINTA valo ei vilku)\nJos ajastin PÄÄLLÄ tai POIS asetetaan, ei AUTOMAATTINEN UUDELLEENKÄYNNISTYS aktivoidu\nMulla oli joskus ilpin failuren varalta vastaavassa tilanteessa pari sähköpatteria "Tuta gsm" pistorasian takana. Laittaa patterit päälle jos lämpötila laskee ja hälyttää kännykkään. Termariohjaus laittaa ne myös päälle siinä tapauksessa että ilpin teho ei riitä kovilla pakkasilla. Näppärä lisälämmitin siis. Silloin ILPin puhallin hoitaa patterien lämmön levityksen. Vielä kun pitää huolen että se on eri sulakkeen takana...\nIte myöskin ajaisin ilppiä ylläpitotilassa, +10 tms. Lämmöt on siedettävät paikalle saapuessa ja nousee aika nopeasti sitten kun tulee paikalle. Säästö on aika merkittävä verrattuna 16-17 asteen lämpötiloihin. Kännyohjain siihen on jo hifistelyä sitten. Ylläpitotilassa ainakin Pana pitää puhallinta täysillä, myös sulatusten aikana, mikä lyhentää sulatusaikaa vaikka onkin viileä kämppä. Luultavasti useimmat muut käyttäytyy samoin.\nMiten tuo ylläpitolämpö eroaa siitä, että sen lämpötilan asettaa manuaalisesti siihen ylläpitolämpötilaan?\nYlläpito asetuksella tuuletin pyörii myös sulatuksen aikana tehostaen sulatusta. Matala sisälämpötila sekä tuulettimen sammuminen saattaa heikentää sulatusta niin, että sulatuksen aikaraja tulee vastaan ja sulatus jää vajaaksi. Vajaaksi jäänyt sulatus johtaa helposti noidankehään ja mökille palatessa ulkoyksikkö on muurautunut umpeen ja pahimmassa tapauksessa puhkaissut höyrystimen kennon. Ainakaan Mitsussa lämpötilaa ei edes voi tiputtaa alle 16 asteen ilman ylläpito moodia.\nJuu tuon ymmärsin aktivoida.Pumppuni on tosiaan uusi.Noiden ohjeiden mukaan viritin.En tosin kokeillut olisiko lähtenyt päälle"katkon"jälkeen ilman tuota säätämistä.. Säätämisen jälkeen kyllä lähti kyllä päälle"sähkökatkoksen"jälkeen.\nTäytyy viikonloppuna testailla lähteekö ajastin päällä sitten.\nLattialämmitys mulla kuitenkin on päällä.Säädetty 8 asteeseen.\nEli nyt lähdin mökiltä,mökissä lämpöä 20 säädin sen ylläpidon 13 asteeseen.´Sisäyksikkö jäi puhaltamaan,ulkoyksikkö oli sammuksissa.\nMielestäni ensimmäisen kerran ulkoyksikkö oli sammuksissa,en ainakaa hurinaa kuullut. Tämä kaikki normaalia luulisin.\nUudelleenkäynnistys pitää tosiaan aktivoida kuten "kayttajatunnus" kertoi. Sitä eivät asennuksen tekijät näemmä syystä tai toisesta tunnu kertovan. Toisaalta aika ihmeellinen tehdasasetus.\nSitten tärkeämpi huomioitava asia; laite käynnistyy siihen toimintatilaan, lämmitys - jäähdytys tai kuivaus, missä se oli ennen pysähdystä. Lämpötilan asetus säilyy, mutta muut asetukset menevät ns. perustilaan, mikä tarkoittaa että esimerkiksi puhallussuunta on lähes suoraan alas. Se taas merkitsee että lämpö ei leviä kovinkaan kauas ja voi aiheuttaa ikäviä yllätyksiä jos ei ole riittäviä varmistuksia.\nVaikka varalämmönlähteet hoitaisivat homman, energiankulutus nousee täysin eri tasolle.\nTältä osin ko. toiminto aiheuttaa pitkän miinuksen muuten hyvän oloiselle laitteelle.\nPuutetta ei voi eliminoida edes olemassa olevilla gsm-laitteilla.\nKirjoitatko nyt uudesta laitteesta vai vanhemmasta Premium PKVP laitteesta ?\nUusi malli Arctic, käytössä alle kuukauden.\nEn ole aktivoinnut tuota automaattikäynnistystä ja eilisen sähkökatkoksen jälkeen sammuksiin jäi.\nToinen virhe tuli tehtyä, kun parin eka päivän lämmityksen jälkeen lämpötila oli liiankin korkea ja aloin päivä kerralla laskea lämpötilaa. Vaikutusta ei tuntunut olevan sen kummemmin lämpötilassa kuin kulutuksessakaan. Kunnes yhtä-äkkiä tupa oli liiankin kylmä. Syy tähän, ilmeisesti, on, että pudotin pyyntiä kaukosäätimestä ilman, että sai yhteyttä itse sisäyksikköön. Sitten jossain vaiheessa kaukosäädin oli kädessä ja nuo edellisten päivien alennukset tuli kertaheitolla voimaan. Samaan putkeen tuli vielä muutan tunnin sähkökatkoksesta johtuva tauko ja viilentynyt sää. Lopputuloksena kaikelle tälle tuli liian viileä tupa.\nSuomalainen ei koskaan lue käyttöohjeita, oli sitten kysymyksessä telkkari, lämpöpumppu, tietokone tai kännykkä\nEi koskaan on liian vahvasti sanottu - joskus tulee pakottavia tarpeita\nTuo Arcticin käyttöohje on niin huonosti suomennettu että siinä lauseet muuttavat jo merkitystään välillä.\nJuurikin näin. Oli varmaan elämäni ensimmäinen ohjekirja jonka luin kannesta kanteen. Ja melkein enmmän jäi kysymyksiä kun löytyi vastauksia.\nTässä on varmaan vinha perä, mutta osansa on todennäköisesti sillä, että jos lukee vain suomeksi käännettyä versiota, niin niissä on lähes poikkeuksetta virheitä tai ainankin puutteita, jolloin todellinen hyöty jää vähäiseksi.\nMutta asiaan, sanoppa "aippi", miksi laite toimitetaan siinä moodissa että uudelleenkäynnistys on off:lla. Kenelle ja missä tilanteessa tämä ensisijainen toiminto. Ja miksi laitteen asentajatkin tuntuvat unohtavan kertoa tästä, siitäkin huolimatta vaikka asiakas kysyy; miten laite käyttäytyy sähkökatkon jälkeen. Minulle ainankin kerrottin laitteen myyjän samoinkuin asentajan taholta että laite käynnistyy siihen tilaan missä se oli ennen pysähdystä ja sehän nyt ei pidä paikkansa alkuunkaan.\nToshiba mainostaa tätä Arctica mallia että "ratkaisevasti parempi", voi olla että siihen on jätetty tarkoituksella parantamisen varaa, mielestäni tässä on jäänyt suunnittelu puolitiehen, toisinsanoin se on vielä raakile.\nVastaan ennen kuin aippi ehtii . Koneen on suunnitellut Japanilaiset, japanissa on kaikissa koneissa moodina ettei lähde automaattisesti käyntiin sähkökatkon jälkeen. tiedossa on mitä tapahtuu kun 100 tuhatta konetta lähtee käyntiin yhtä aikaa. Suomessa ei ole yleensä niin laajoja sähkökatkoksia, siksi niihin on lisätty ohjelma millä saa koneen käynnistymään myös sähkökatkon jälkeen.\nTämä uudelleen käynnistys ohje on myös käyttöohjeessa. Laitteessa on monia uusia asioita joita ei käyttäjä normaalisti huomaa mm käsivalintainen ulkoyksikön sulatus\nArctikin käyttöohjeen sivulla 36 on selvällä Suomen kielellä selostettu automaattikäynnistyksen toiminta ja kerrotaan että se on uutena toimitettaessa off asennossa. Normaalisti asentajien pitäisi tuo toimenpide tehdä mutta jostain syystä jotkut ei sitä tee. Kyseessä saattaa olla yritys joka on käyttänyt asnnuksessa jotain alihankkijaa joka ei tunne Toshibaa. Toshiban toimitukseen kuuluu asiakkaaalle kunnollinen käytönopastua paikanpäällä ja myös toshiban tekninen tuki on asiakkaan käytössä puhelinsoiton päässä.\nToshiba Finlandin vastaus miksi uudelleenkäynnistyksessä on tehdasasetuksena off. Tulipalon sattuessa ei haluta automaattista uudelleenkäynnistystä, se lietsoisi tulipalon voimaa!\nKäsitykseni mukaan jos tulipalossa sähköt ei katkea ne pitää kytkeä pois, eikä ne varmaankaan automaattisesti palaa eikä kenenkään luulisi niitä tarkoituksella kytkevän.\nSitten tämä Japani-story, kukahan siellä valvoo missä moodissa kukin laitteitaan pitää, eikä ne muuntajat mene koko valtakunnassa päälle samalla sekunnilla ja eihän lämpöpumppu heti käynnistyttyään hyökkää maksimitehoille.\nOn siinä selityksiä .\nMikä tässä hiertää joitakin. On asiakkaita jotka haluaa että kone ei lähde käyntiin sähkökatkon jälkeen ja toisia jotka haluaa. Nyt Tosiba antaa molemmille mahdollisuuden käyttää konetta tarpeittensa mukaan.\nHyvä toiminto tuossa on.\nLähtee, lähtee, mutta miten lähtee. Kerroppa millä asetuksilla se jatkaa sähkökatkon jälkeen.


Kotilo ry on otettu saamastaan Yhteiskunnallinen yritys -merkistä — tunnustus auttaa jatkossakin pitämään asiakkaiden puolia - Itä-Savo\nKotilo ry on otettu saamastaan Yhteis...\nJulkaistu 12.6.2018 19:18 Muokattu 13.6.2018 8:15\nKotilo ry on otettu saamastaan Yhteiskunnallinen yritys -merkistä — tunnustus auttaa jatkossakin pitämään asiakkaiden puolia\nKotilo tarjoaa asumis- ja kuntoutuspalveluja mielenterveyskuntoutujille.\nMielenterveyskuntoutujille asumispalveluja tarjoava Kotilo ry on saanut Suomalaisen työn liiton Yhteiskunnallinen yritys -merkin. Tiistai-iltapäivällä Kotilon kuntoutuskodin pihalla nautittiin kauniista säästä ja pelattiin sovellettua mölkkyä.\nSuomalaisen työn liitto on myöntänyt Savonlinnassa toimivalle Kotilo ry:lle Yhteiskunnallinen yritys -merkin. Kotilo on tarjonnut asumis- ja kuntoutumispalveluja mielenterveyskuntoutujille 33 vuoden ajan, ja aikoo tehdä niin jatkossakin.\n— Olemme ylpeitä ja otettuja tästä tunnustuksesta, joka auttaa meitä pysymään palveluntuottajina jatkossakin mitä sitten sote-rintamalla tapahtuukaan, sanoo toiminnanjohtaja Pirjo Hartikainen Kotilo ry:stä.\nOma koti ja sopiva määrä tukea\nKotilo ry tarjoaa viihtyisän ja turvallisen kodin asukkaana oleville mielenterveyskuntoutujille. Yhdistyksellä on tähän tarkoitukseen 34 asuntoa kahdessa eri osoitteessa Savonlinnassa.\nAsukkaat saavat omassa kodissaan yksityisyyden ja oman rauhan, asukasyhteisössä ystäviä ja ihmissuhteita. Kodin lisäksi kuntoutuja saa Kotilolta yksilölliset palvelut ja jokapäiväisessä elämässä tarvittavan avun, tuen, hoivan ja ohjauksen.\n— Asiakaskuntamme on haavoittuvainen eikä pysty pitämään puoliaan. Meidän arvojamme tarvitaan tässä maailmassa, Hartikainen sanoo.\nVaikka toiminta on jatkunut jo kymmeniä vuosia, toimintaa on uudistettu ja sen on ajassa kiinni.\nEsimerkiksi kuntoutujille tarkoitettu Klubitalo on tärkeä elämän rytmittäjä, jossa jokaiselle löytyy tekemistä oman kykenemisensä mukaan: polttopuiden tekoa, ruuan laittoa, kasvimaan hoitoa, klubilehden tekoa, saunan lämmittämistä.\nTöissä 34 paikallista ammattilaista\nUutta on myös nuorten syrjäytymistä ehkäisevä Erkkeri-hanke ja viimeisimpänä lähisuhdeväkivaltatyö, jotka molemmat ovat ajankohtaisia ongelmia yhteiskunnassa.\n— Uusimpana haasteena on Kotilon vuorovaikutuksen kehittäminen oman lähiympäristönsä kanssa. Tämä voisi tarkoittaa aluksi vaikka\npäiväkahvikutsua naapureille, kertoo Kotilo ry:n puheenjohtaja Leena Uosukainen.\nHartikainen muistuttaa, että paikallisissa käsissä olevan Kotilon toiminta jos mikä on suomalaista lähityötä parhaimmillaan. Työsuhteessa on 34 työntekijää, kaikki savonlinnalaisia.\nKotilon rahoitus tulee asukkailta, jotka maksavat asunnostaan ja ruuastaan, sekä Itä-Savon sairaanhoitopiiriltä. Klubitaloa rahoittaa lisäksi sosiaali- ja terveysjärjestöjen avustuskeskus STEA.\nJuttua päivitetty 13.6.2018 kello 8.15, täydennetty tietoa Kotilon rahoituksesta.


Keskustan myönteinen kanta SY:n tavoitteelle ei kuitenkaan merkitse sitä, että SY:llä nykyisellään olisi asiaa varsinaisiin neuvotteluihin työehdoista. Keskustan mielestä SY:n osallistuminen neuvotteluun työehdoista edellyttää, että järjestöllä olisi edellytykset tehdä sitovia työehtosopimuksia. Keskustan mukaan on SY:n asia, haluaako se kehittyä sopijajärjestöksi. Työelämän lainsäädäntöä pohtiviin työryhmiin SY:n pitää keskustan mielestä saada edustajansa mukaan. Sdp:n mielestä SY:llä ei ole edellytyksiä päästä neuvottelemaan palkkaratkaisuja koskevasta tulopoliittisesta sopimuksesta, koska SY:n jäsenjärjestöjen työehtosopimukset kattava niin pienen määrän palkansaajia. Sdp:stä muistutetaan, että lainsäädäntövalmisteluissa SY on yleensä mukana. Vasemmistoliiton mielestä asiasta päättäminen kuluu työmarkkinaosapuolille, eivätkä ne ole kiinnostuneita SY:n ottamisesta mukaan. Kokoomuksen mielestä SY:n mielipiteen kuuleminen on hallituksen vastuulla. Kokoomuksen mukaan hallituksen on pidettävä huolta siitä, ettei pienyrittäjiä jätetä kolmikantaisen valmistelun ulkopuolelle. Huolimatta siitä, että kokoomus vastustaa SY:n mahdollisuutta istua tupo-pöytään, halutaan puolueessa taata SY:lle sama todellinen vaikutusvalta kuin työmarkkinoiden keskusjärjestöillä tällä hetkellä on. SY:lle halutaan taata todellisuudessa yhdenvertainen asema suhteessa työmarkkinajärjestöihin työelämän lainsäädäntöä kolmikantaisesti valmisteltaessa. Perussuomalaisten mielestä kaikkien tahojen, joita tupo-sopimukset sitovat, tulisi päästä myös neuvottelemaan näistä sopimuksista. He muistuttavat, että SY edustaa yrityksiä, jotka työllistävät yli 360 000 työntekijää. Vihreiden mielestä yrittäjien edustuksen pitäisi toteutua tupo-pöydässä nykyistä paremmin. Heidän mielestään ei ole perusteita, miksi SY:llä ei ole edustusta tupo-pöydässä. Kristillisdemokraatit perustelevat myönteistä kantaansa sillä, että yrittäjät ovat merkittävä työnantajaryhmä.


Pinkkiä piiperrystä: Maaliskuun loppuneet\nMaaliskuun alku vaikutti siltä, etten saa mitään loppumaan, mutta tulihan noita lopulta kohtalainen kasa.\nLumene Arctic aqua 24h deep moisture body lotion oli aikaslailla perusvoide, joka ei herättänyt kummempia tunteita.\nLavera Hand & Cuticle cream tuoksui alkuun aika vahvasti luonnonkosmetiikalle mutta tuoksuun tottui. Ihan hyvä päivävoide käsille.\nThe Body Shop Vanilla Chai Body Butter tuoksui näin maaliskuussa vähän turhan jouluiselta, mutta miellyttävä vaniljantuoksu meni nyttenkin. Hyvä vartalovoi kuten tBS yleensäkin.\nEssence Honey Care hand cream ei tuoksuna ole yhtä hyvä kuin essencen sheavoi mutta kosteutti hyvin. Reissussa käytin yövoiteena käsille ja välillä päivälläkin.\nYves Rocher Coconut Sensual Hand Cream oli ohut ja nopeasti imeytyvä, muuten ihan hyvä mutta kun en tykkää kookoksesta.\nL´Oreal Hydra Genius Aloe Water. Itselläni oli tämä kuivan ja herkän ihon versio ja käytin päivävoiteena seerumin päällä. Jonkin näytteen kokeilin myös toista versiota ja tämä on ehdottomasti parempi omalle iholleni. 70ml oli aika iso pakkaus ja kestikin ikuisuuden saada tämä loppumaan.\nYves Rocher Hydra Vegetal Hydrating Cleansing Milk on yksi lempparituotteistani YR:lta. Käytin kakkosvaiheen putsarina ja iho tykkäsi tästä.\nPaese Argan micellar solution oli ihan hyvä misellivesi. Käytin meikinpoistoon kevyinä meikkipäivinä ja aamuputsarina.\nXZ omena hoitoaine tuoksuu ihanasti raikkaalta vihreältä omenalta. Kosteutustehoiltaan kohtalainen.\nGosh intense lip colour sävyssä 302 oli yksi lemppareitani. Loppui nyt sitten. Melko lailla oikea nudesävy ja kulki taskussa suurimman osan aikaa. Ei ihan huulipuna eikä oikein huulikiiltokaan vaan juuri sopiva sekoitus.\nL.O.V The Forbidden Dramatic Volume Mascara black waterproof toimi alkuun kohtalaisesti mutta loppuvaiheessa alkoi olla aika hapsuiset ripset.\nEssence the Gel nailpolish 15 hey, love! korkki jumittui kiinni ja purkki päätyy roskiin. Aika paljon tästä ehdin kuitenkin käyttää. Punaista glitteriä punaisella pohjalla.\nBabylips Melon Mania oli taas yksi perus Babylips jonka sain pois kulutettua.\nLumene Lähde tehokosteuttava yövoide, toinen näytepussi minkä käytin ja edelleen hyvä voide.\nDermosil Karbamidipuikko on edelleen suosikki ja uusi on jo käytössä.\nPierrot hammastahna oli taas reissussa mukana. Vielä on pari pikkutuubia ennen kuin tarvitsee ostaa uusia.\nThe Body Shop Mango Vartalojogurtti oli pienen näytteen perusteella oikein ihana. Pitää ostaa täysikokoinen kunhan käy seuraavan kerran Matkuksessa.\nEkopharma Helsingiltä loppui kolme miniä ja kaksi näytettä.\nTyrni korjaava shampoo sai oman tukkani ihan takkuun.\nHilla kosteuttava vartalovoide riitti yhteen sääreen niin hirveästi en osaa sanoa.\nHerukka Hoitoseerumi oli hyvin ohutta ja hoitovoide paksua. Toimivat ihan hyvin kombona.\nHerukka entsymaattinen kuorinta oli suosikkini näistä Herukka-tuotteista. Ensimmäisellä kerralla se sai kuonat kyllä hyvin liikkeelle kun naama kukki sitten pari päivää mutta muilla käyttökerroilla ei tullut samanlaista reaktiota.\nJa niimpä se onkin huhtikuu. Oliko tuttuja tuotteita?


Tshekki tylsytti Susijengin – "Harmittaa, oli voitto otettavissa" | Urheilu | Keski-Uusimaa\nUrheilu 28.11.2017 7:34\nTshekki tylsytti Susijengin – "Harmittaa, oli voitto otettavissa"\nEuroopan koripallopoliittisista kiistoista sekä loukkaantumisista pahasti siipirikkoiseksi ajautunut Suomen koripallomaajoukkue Susijengi taipui MM-karsintaottelussa Tshekille Helsingissä pistein 56–64.\nSuomella oli saumoja pelin voittoon, mutta viimeisellä neljänneksellä keskittyminen herpaantui ja vastustaja karkasi.\n– Tshekki pelasi kovaa ja fiksusti. He olivat lopussa fyysisempiä ja vahvempia, kuten näitte. Heillä oli myös kuusi hyökkäyslevypalloa neljännellä neljänneksellä, mikä ratkaisi tämän ottelun, kommentoi Suomen päävalmentaja Henrik Dettmann.\n– Olen äärimmäisen ylpeä joukkueestani. Puolet pelaajistamme oli sairaana tai kärsi loukkaantumisista. Pitivät silti meidät pelissä mukana 30 minuuttia. Valitettavasti emme päättäneet peliä niin hyvin kuin aloitimme, Dettmann jatkoi.\nDettmannin mukaan pelaajien rotaatioon peli ei kaatunut.\n– Kyllä me yritettiin hakea penkiltä energiaa ja sitä saatiinkin. Valitettavasti Erik Murphy joutui virhevaikeuksiin ja meidän kokenein jäljelle jäänyt iso mies joutui ulos. Calle (Lindbom) toi hyvää energiaa. Pelaamattomuus näkyi heitoissa, mutta siitä huolimatta hän toi paljon energiaa. Teki pari kovaa koria.\n– Voihan sillä spekuloida, olisiko Matti Nuutinen voinut olla huililla pari minuuttia pidempään ja Shawn Huff vähän pidempään huililla. Sitä ja tätä. Mutta me käytettiin kaikki meidän pelaajat. Ilari Seppälä pelasi hyvin ensimmäisessä maaottelussaan, kun kovaan paikkaan joutui, Dettmann jatkoi.\nPelissä tuli koreja varsin vähän.\n– Ei tänään ollut koripallon juhlaa. Jos syötöt onnistuvat, on silloin peli aika jouhevaa. Tänään molemmilla joukkueilla oli alle kymmenen koriin johtanutta syöttöä. Peli vain oli sellainen tänään, Dettmann totesi.\nTakamies Jamar Wilson pelasi sairaana.\n– Wilsonissa näkyi tänään, ettei flunssassa ole kovin helppoa pelata. Mutta ei Jammua voinut pitää kentältä poissakaan. Eilen ei ollut pelaajia harjoituksissa, koska ne eivät pystyneet harjoittelemaan. Ei ole ihmeiden tekijöitä, että seuraavana päivänä ne kaverit olisivat vireessä. Kyllä se valitettavasti näkyi, Dettmann sanoi.\nBulgariaa vastaan loistanut Antti Kanervo ei ollut pelikunnossa.\n– Säännöt on sinänsä hassut, että vuorokautta aiemmin pitää nimetä joukkue. Kanervon kohdalla kävi niin, että päätettiin eilen, että laitettiin joukkueeseen. Tänään ei pystynyt pelaamaan. Hän loukkaantui Bulgaria-ottelussa, taustoitti Dettmann.\nTakamiehistä Mikko Koivistokaan ei ollut parhaassa kunnossaan.\n– Koivistolla EM-kisojen loukkaantuminen näkyy vieläkin. Ei ole samassa kunnossa kuin oli kesällä. Tänään oli sama tuomari, joka kamppasi hänet, Dettmann kertoi.\nTuukka Kotti oli sivussa kokonaan. Shawn Huff sentään pystyi pelaamaan.\n– Jos tämä ei olisi ollut EM-karsintapeli, ei Shawn varmaankaan olisi pelannut. Shawnilla oli vähän samaa vammaa kuin Tuukallakin. Pari päivää huilaili ja pystyi kuitenkin pelaamaan, Dettmann paljasti.\nOnnistujia Suomella kuitenkin löytyi.\n– Roope Ahonen toi tähän peliin hyvää energiaa. Täytyy olla ylpeä siitä, miten kaveri pystyi nousemaan. Hyviä nousuja oli, Dettmann kiitteli.\nMM-karsintoihin Suomi lähti uudesta tilanteesta, kun viisikollinen pelaajia oli kokonaan sivussa.\n– Eka peli oli sellainen, kuin olisi ollut kesän eka peli valmentajan näkökulmasta. Siinä oli niin paljon uutta, uusia pelaajia ja uusia kokoonpanoja. Mun mielestäni me saatiin pelistä yllättävän hyvin kiinni. Ei se siitä jäänyt kiinni. Hävittiin vain ne kaksinkamppailut korin alla, totesi Dettmann.\n– Harmittaa. Oli voitto otettavissa. Ei hirveästi ole jossiteltavaa, Dettmann jatkoi.\nViime perjantaina Suomi pystyi voittamaan Bulgarian.\n– Kyllä pitää olla äärimmäisen tyytyväinen, että saatiin yksi voitto tästä, kun lähtökohdat oli huonot ja tulivat tässä matkan varrella vielä huonommiksi. Meillä oli parempi peli siellä Bulgariassa. Oltiin virkeämpiä, totesi Dettmann ensimmäisten MM-karsintapelien annista.\nMM–karsinnat jatkuvat helmikuun lopulla. Silloin Suomi kohtaa vieraissa Islannin ja kotonaan Bulgarian.\nTeksti: Otto Palojärvi, Helsingin Jäähalli.\nKeusoten alueella edelleen tasaista kasvua – uusimmat koronatartunnat Tuusulassa, Hyvinkäällä ja Nurmijärvellä\nNuoret pääsivät tekemään graffititaidetta Järvenpäässä – rautatieaseman muuri sai uutta väriä\nKeravalla järjestetään levymessut ulkona –"Ja yömyynnin hitiksi voi nousta tämä seitsemän tuuman vinyylisingle"\nKerava ostaa Jaakkolasta liikekiinteistön 2,1 miljoonalla eurolla – taloon sijoitetaan muun muassa monikulttuurinen toimintakeskus\nTuusulalaiset saavat jälleen ideoida mihin käytetään 100 000 euroa\nKeravan kouluissa lisää koronatartuntoja: Killan oppilaita etäopetukseen, Sompion koulussa altistumistapaus\nTemptation Islandin sinkkuina varattuja viekoittelemassa myös paikallisia – Järvenpääläinen Sonja Pohjolainen: "Tuntui, kun olisin ollut viettämässä tyttöjen pitkää mökkiviikonloppua"\nJärvenpäässä avataan uusi koronaviruksen drive-in -näytteenottopaikka – ensimmäiset testit otetaan lokakuun puolivälin jälkeen\nKeusoten alueella tasaista kasvua koronatartunnoissa – Nurmijärvellä neljä uutta tapausta\nKeravalla todettiin kaksi laajempaa altistumista koronavirukselle